Home / Blog / Hootsuite alat za društvene mreže\nBrže i ciljano angažovanje na društvenim mrežama\nOmogućen je odgovor na poruke, svako pominjanje kompanije ili brenda, i komentare, sa jednog mesta, sa iste komandne table (dashboard-a) uz pomoć samo jednog klika, od strane bilo kog člana tima.\nJednostavno se identifikuju uticajne osobe (influenseri) i potencijalni kupci i korisnici važni za biznis, koji se zatim mogu pratiti, a lista sa njihovim podacima se može kreirati, importovati i šerovati.\nZa uobičajena pitanja na društvenim mrežama mogu se napraviti unapred pripremljeni odgovori značajni za brend, a zatim se samo postovati kad se ukaže prilika, što štedi vreme.\nPraćenje angažovanja svih članova tima koji radi na promociji na društvenim mrežama je moguće i u velikim organizacijama – uz registrovanu istoriju kompletne komunikacije.\nSlušanje svega što se govori o brendu i oko brenda, ili linije proizvoda, na društvenim mrežama preduslov je za bolje poslovne odluke. Uz uberVu dodatak (kompanija Hootsuite je kupila i u svoju ponudu inkorporirala uberVu marketing platformu), obezbeđena je socijalna analitika u realnom vremenu, sa bogatstvom detalja, projekcijom trendova, pravljenjem grafikona i izveštaja, filtriranjem u skladu sa potrebama.\nSvi prikupljeni podaci na platformi postaju predmet analize, iz koje se zaključuje o uspesima i propustima angažovanja ili pojedinačnih ciljanih kampanja.\nJednostavna saradnja članova tima\nKada se na promociji iste kompanije ili brenda na društvenim mrežama angažuje više pojedinaca, doslednost njihovih aktivnosti od ključnog je značaja. Uz Hootsuite, oni rade na jednoj platformi, vide postove kolega, na istoj plaformi mogu interno da komuniciraju i usklađuju rad, pa su izbegnuti dupli postovi ili propuštanje da se reaguje.\nI interna i eksterna sigurnost na društvenim mrežama i na samoj platformi su maksimalno unapređene, a pristupne šifre su osigurane i ukoliko se koriste mobilni uređaji i bežična konekcija.\nViše od 150 aplikacija\nVeliki broj aplikacija i dodataka koji su na raspolaganju korisnicima obezbeđuju iskustvo prilagođeno potrebama. Za samo nekoliko aplikacija je potrebno minimalno doplatiti, sve ostale su besplatne i mogu se koristiti na Hootsuite tabli.\nHootsuite u tri verzije – Free, Pro i Enterprise\nBesplatan Hootsuite za ličnu upotrebu\nKorisnici društvenih mreža uz pomoć besplatne Hootsuite platforme mogu upravljati sa najviše tri svoja profila, uz dva RSS feed-a, elementarnu analitiku i aplikacije, ograničeno postovanje unapred i dva templejta za kampanje.\nPro verzija za mala i srednja preduzeća\nPro verzija, koju ćemo detaljnije predstaviti u nastavku teksta, pogodna je za mala i srednja preduzeća, ali i profesionalce i konsultante koji nude usluge upravljanja društvenim mrežama. U ponudi je 30-dnevno besplatno testiranje, a zatim je potrebno izdvojiti devet dolara mesečno za punu funkcionalnost osnovne verzije.\nZa najveće kompanije, Hootsuite Enterprise je moćan biznis proizvod pomoću kojeg se timovi i sektori povezuju na jednoj platformi i, u vremenu dominacije društvenih mreža, realizuju poslovne strategije na globalnom nivou.\nHootsuite Pro – verzija koju preporučujemo\nHootsuite Pro verzija obezbeđuje efikasnu konverzaciju i povećanje broja pratilaca na društvenim mrežama. Važne poruke se odvajaju od nevažnih. Prisustvo i prepoznatljivost brenda se širi fokusiranjem na aktivnosti koje imaju smisla, uz brzo reagovanje i kontinuiranu komunikaciju sa korisnicima i potencijalnim kupcima.\nUz korišćenje Hootsuite platforme štedi se vreme potrebno za objavljivanje na mrežama – alat preporučuje sadržaje pogodne za šerovanje i uz pomoć njega se može rasporediti na stotine ciljanih poruka.\nPoboljšavaju se i ROI rezultati, uz analizu performansi kampanja na društvenim mrežama. Pro opcija identifikuje prilike za rast i otkriva koja kampanja daje najbolje rezultate. Analitika formira izveštaje, koji pokazuju kako aktivnosti na mrežama utiču na postavljene poslovne ciljeve.\nOsnovni Hootsuite Pro paket uključuje:\nangažovanje na 50 profila na društvenim mrežama,\njednu vrstu naprednog analitičkog izveštaja,\nvremenski raspored 350 postova,\ndva člana tima,\nkorišćenje svih aplikacija iz direktorijuma,\nneograničeni RSS feed,\npristup video materijalima za obuku za bolje korišćenje Hootsuite-a,\npoboljšanu bezbenost u odnosu na besplatnu verziju.\nUz doplatu se može dobiti i proširenje kapaciteta za još 50 profila, devet dodatnih vrsta izveštaja, osam novih članova tima, uberVu platformu, jedinstvenu URL adresu, dodatnu tehničku podršku, ažuriranje edukativnih sadržaja…


"Kineska četvrt" sačuvana od rušenja, o budućim sadržajima kroz kulturu dijaloga | (Vesti - 11.07.2017) Novi Sad\n11.07.2017 u 15:40h\nIzvor: Dnevnik / Fotografija: Aleksandar Jovanović/mojnovisad.com\n"Kineska četvrt" sačuvana od rušenja, o budućim sadržajima kroz kulturu dijaloga\nTa odluka, kako se ističe, biće donete jedino kroz usvajanje kulture dijaloga i to je jedan od zaključaka tribine "Dijalogom do razvoja kineske četvrti" koja je u organizaciji lista "Danas" i Exit festivala održana na Petrovaradinskoj tvrđavi.\n- Projekat ''Youth Creative Polis'' koji bi trebalo da se relizuje u ''Kineskoj četvrti'' bio je zajednički, noseći stub saradnje timova koji su pripremali kandidaturu Novog Sada za Evropsku prestonicu kulture i Omladinsku prestonicu Evrope i, ujedno, presudan projekat koji je i doneo te dve prestižne titule – rekao je koordinator projekta OPENS Vukašin Grozdanović.\nVizuelni umetnik Pera Mirković, koji ima svoj radni prostor u "Kineskoj četvrti", takođe očekuje zajedničko rešenje koje će izbalansirati sadržaje i očuvanje arhitektonskog nasleđa, sa čime se složio i Slobodan Jović iz Društva arhitekata Novog Sada (DANS) istakavši da je tribina dobar početak za uvod u javni dijalog o budućnosti Kinekse četvrti.\nJović navodi da je prostor "Kineske četvrti" sačuvan od propadanja, te da će DANS nastaviti da se zalaže za javni arhitektonski konkurs u razvojnoj fazi projekta.\nSpremnost na preuzimanje sledećih koraka, naglašava činjenica da je prvi Forum za kulturu održan 10.jula u Skupštini Grada Novog Sada, a prisustvovali su mu članovi Gradske uprave za kulturu, Gradskog veća za kulturu kao i relevantni akteri u kulturi grada. Tom prilikom najavljen je niz aktivnosti koje će definisati proces dijaloga sa širom javnosti.\nSam proces dijaloga, kako je najavljeno, počeće 22. avgusta za kada će Fondacija "Novi Sad 2021" pripremiti prvi od tri Divana – otvorene razgovore sa građanima Novog Sada i stručnom javnošću, a Gradska Uprava za kulturu, krajem avgusta i početkom septembra meseca, održaće tri sednice Foruma za kulturu.\nRezultati postignuti otvorenim dijalogom, kao i smernice transformacije "Kineske četvrti" biće javno saopšteni 12. septembra od strane gradonačelnika Novog Sada\nPovezane teme dans društvo arhitekata novog sada fondacija novi sad 2021 kineska četvrt kineska četvrt novi sad ns2021 opens 2019 vukašin grozdanović zdravko vulin


Bjelica: ''Znali smo da Finci neće izdržati'' - Sportske.net\nBjelica: ''Znali smo da Finci neće izdržati''\nJedan od ključnih igrača u današnjem trijumfu Srbije nad Finskom Nemanja Bjelica smatra da su ''Orlovi'' možda i previše poštovali rivala.\n"Možda smo ih čak i previše poštovali. Oni su u prvoj četvrtini ubacili četiri trojke i odlepili se, ali smo znali da će pre ili kasnije stati i da neće moći da izdrže taj tempo. Utakmica je bila teška za igranje, pogotovo ovaj termin (14.30). Finska je dobra, bilo je teško, ali najbitnije je da smo pobedili", rekao je Bjelica novinarima u Lilu.\n"Češka je odlična ekipa, igraju kao u transu i neće biti nimalo lako, ali spremićemo se i za njih", rekao je Bjelica.\nDragan Milosavljević ocenio je da je ova pobeda, šesta uzastopna na EP, najvažnija do sada.\n"Ovo je najvažnija pobeda. Znali smo da nas čeka teška utakmica. Finska igra jako neugodno, igra brzo i ima šut za tri poena. Mi smo prelomili utakmicu kada je bilo najvažnije. Gledali smo malo Češku, ali ima vremena da se spremimo", rekao je Milosavljević.


Ideja „Prirodne Albanije": Granice od Preševa do Preveza u Grčkoj sa 100 odsto albanskim stanovništvom - 24sata.rs\nIdeja „Prirodne Albanije": Granice od Preševa do Preveza u Grčkoj sa 100 odsto albanskim stanovništvom\n20.08.2013. - 14:12\nPredsednik Građanske inicijative, koja učestvuje u crnogorskoj vlasti, Vaselj Siništaj podržao je ideju za formiranje "Prirodne Albanije" koju je pokrenuo direktor Instituta za regionalne prognoze iz Tirane, Kočo Danaj.\nProjekat koji je Danaj pokrenuo 2010. godine afirmiše granice predvidjene aktom od pre jednog veka, na Skupštini u Valoni 28. novembra 1912, koji predstavlja Albaniju izgradjenu na osnovu četiri osmanska vilajeta, sa 100 odsto albanskim stanovništvom i albanskom većinom u granicama od Preševa u Srbiji do Preveza u Grčkoj i od Drača u Albaniji do Skoplja, Makedonija.\n- Muku mučimo da u Crnoj Gori dobijemo jednu opštinu... Dajem mu (Danaju) za pravo. On misli da je to najbolji put da se ponište neke odluke, ali videćemo koliko će uspeti. Ima dosta ljudi koji razmišljaju na taj način. U potpunosti mu dajem za pravo da krene tim putem, ali hoće li uspeti, to ćemo da vidimo - rekao je Siništaj za Radio-televiziju Crne Gore.\nIstičući da je Danaj "vrlo iskusan istoričar", Siništaj je na pitanje da li bi potpisao peticiju na tu temu rekao: "Naravno da bih potpisao. Zašto da ne? Peticija je peticija."\nOn je, medjutim, primetio da takvi projekti nisu naišli na razumevanje u prošlosti.\n- Za razliku od drugih koji su težili, recimo stvaranju nekih velikih nacionalnih ideja, poput Velike Srbije, to su projekti koji su imali drugačiji put za razliku od ovog. Neko je išao misleći da će ratom, huškanjem...ovo je put koji dozvoljava Medjunarodna zajednica, i to je stvar dokazivanja pred sudom. On ide ka sudu, hoće li uspeti, ne znam. Zato kažem da mu dajem za pravo kao čovek, kao Albanac i političar - dodao je i zaključio:\n- Stvar granica je stvar velikih sila. Te granice su postavljene tada i upravo Kočo Danaj, kako je to razumem, pokušava da mirnim putem ispravi istorijske greške. Hoće li uspeti, zavisi od velikih sila. To ne zavisi od pojedinaca.\nZa razliku od njega, poslanik Force, koja takođe participira u crnogorskoj vlasti, Genci Nimanbegu, kazao je da nije potpisao peticiju Koče Danaja za formiranje "Prirodne Albanije", navodeći da to ne bi ni učinio.\n- Kočo Danaj nije političar, već istoričar. Oni imaju taj luksuz da nemaju odgovornost prema gradjanima - kazao je Nimanbegu.\nKako su prenele beogradske Novosti, peticiju su potpisali i Albanci u zemljama zapadne Evrope i regiona, a u medijskim nastupima Danaj objašnjava da time "želi da izvrši pritisak na medjunarodnu zajednicu kako bi se ostvario cilj da svi Albanci žive u zajedničkoj državi".\nZa skopski Dnevnik, Danaj je rekao da će se mnogi iznenaditi rezultatima podrške peticiji, koji će biti objavljeni 28. novembra, na albanski nacionalni praznik, Dan zastave. Danaj tvrdi i da je peticiju ptopisalo 40 posaika iz zemalja regiona. Povezane teme:\nGranica Građanska inicijativa Ideja Prirodna Albanija Verzija za štampu\nMislim da ce uskoro pasti malo "puna bulja shimika"... pa ce da zive svi u jednoj drzavi ...


Osuda upada Trampovih pristalica u američki Kongres - Novi Standard\nOsuda upada Trampovih pristalica u američki Kongres\n„Amerika se više ne drži zacrtanog kursa i zato je izgubila svako pravo da ga postavlja, a još više da ga nameće drugima”\nGeneralni sekretar NATO Jens Stoltenberg izjavio je da rezultati izbora moraju da budu poštovani dok je za nemire u Kongresu naveo da su to bile „šokantne scene u Vašingtonu”.\n„Scene koje smo videli rezultat su laži, podele i prezira prema demokratiji, rezultat mržnje i razuzdanosti, uključujući i sa najvišeg nivoa. Ovo je istorijska prekretnica za SAD… Siguran sam da je američka demokratija jača od te mržnje”, ocenio je nemački predsednik Frank Valter, prenosi Beta.\nNorveška premijerka Erna Solberg rekla je da u „demokratiji, stranka koja gubi mora da prizna svoj izborni poraz i doprinese mirnom prenosu vlasti”.\nFrancuski predsednik Emanuel Makron ocenio je da „ono što se dogodilo u Vašingtonu, definitivno nije Amerika”. „Verujemo u snagu naših demokratija, verujemo u snagu američke demokratije”, naveo je Makron.\n„Ovo je nažalost, zapravo dno. To kažem bez senke zluradosti. Amerika se više ne drži zacrtanog kursa i zato je izgubila svako pravo da ga postavlja, a još više da ga nameće drugima”, rekao je ruski zvaničnik.\nMinistar spoljnih poslova Irske Sajmon Koveni ocenio je da je upad u Kongres namerni napad na demokratiju Trampovih pristalica „u pokušaju da ponište slobodne i poštene izbore”.\nPredsednica Slovačke Zuzana Čaputova rekla je da scene sa američkog Kapitola pokazuju koliko je govor mržnje opasan. „Prezir prema demokratskim institucijama nagriza prava građana i može da potkopa politički poredak”.\nPremijerka Novog Zelanda Džasinda Ardern je rekla da je pogrešno ono što se desilo u Vašingtonu. „Demokratija znači pravo građana da glasaju, da se njihov glas čuje i zatim mirno potvrdi ta odluka, koju nikada ne bi trebalo da poništi rulja”.\nIndijski premijer Narendra Modi rekao je da je uznemiren vestima o neredima i nasilju u Vašingtonu. „Mora da se nastavi miran prenos vlasti. Ne sme se dozvoliti da se demokratski proces uništi nezakonitim protestima”, naveo je on.\n„Ovo je lekcija koju treba naučiti – da su jake institucije, a ne jake ličnosti bedem bogate demokratske kulture”, ocenio je bivši potpredsednik Nigerije Atiku Abubakar.\nNemačka kancelarka Angela Merkel izjavila je da je istovremeno „tužna i gnevna” posle upada pristalica odlazećeg američkog predsednika u Kongres i dodala da Donald Tramp snosi deo odgovornosti za to.\n„Duboko žalim što Tramp novembarski izborni poraz nije priznao ni u sredu”, rekla je nemačka kancelarka novinarima i dodala da su sumnje u ishod izbora stvorile atmosferu koja je dovela do incidenata u Vašingtonu.\nZapadna demokratija je „krhka i ranjiva”, ocenio je iranski predsednik Hasan Rohani posle upada mase pristalica predsednika Donalda Trampa u Kongres SAD i upozorio svet na porast populizma.\n„Ono što smo sinoć i danas videli u SAD pre svega pokazuje koliko je zapadna demokratija ranjiva i krhka”, rekao je Rohani u govoru koji je prenela državna televizija. On je rekao da su nažalost zapadne zemlje tlo za populizam uprkos napretku u industriji i nauci.\nPremijer Izraela Benjamin Netanjahu osudio je, kako je rekao „sramotan” nasilan upad u Kongres SAD, pošto su američki poslanici potvrdili pobedu kandidata demokrata Džozefa Bajdena na predsedničkim izborima.\nIzraelski lider je ocenio da je „američka demokratija generacijama bila inspiracija za svet i Izrael” i za njega. „Ovaj nasilni nered je potpuno suprotan vrednostima koje su bliske Amerikancima i Izraelcima. Ne sumnjam da će američka demokratija prevladati, kao što je uvek bio slučaj”, rekao je Netanjahu.\nBritanski premijer Boris Džonson ocenio je kao „sramne scene” u Vašingtonu. „Sramotne scene u američkom Kongresu. SAD su branioci demokratije širom sveta, i sada je od vitalnog značaja da se prenos moći odvija mirno i uredno”, naveo je Džonson na Tviteru.\nMinistar finansija SAD Stiven Mnučin je izjavio da je napad na zgradu Kongresa u Vašingtonu „neprihvatljiv” i pozvao Amerikance da poštuju demokratski proces.\n„Nasilje koje se desilo prošle noći u Kongresu u Vašingtonu je potpuno neprihvatljivo. Vreme za našu naciju da se ujedini i poštuje demokratski proces u SAD”, rekao je on, preneli su izraelski mediji.\nŠef evropske diplomatije Žozep Borel osudio je upad Trampovih pristalica u Kongres kao „napad bez presedana na američku demokratiju” i pozvao na poštovanje rezultata predsedničkih izbora na kojima je pobedio demokrata Džozef Bajden.\nPreporučujemoKongres SADosudareakcijeupad na Kapitol


September 2020 – Joint EU\nTreći sastanak Upravnog odbora IPA projekta „Tehnička podrška grant korisnicima u implementaciji projekata“ održan je danas u Ministarstvu nauke. Pored predstavnika Ministarstva nauke, kompanije International Consulting Expertise (ICE) i Direktorata za finansiranje i ugovaranje sredstava EU pomoći (CFCU), sastanak su putem video linka pratili predstavnici Delegacije Evropske unije u Crnoj Gori, Ministarstva rada i socijalnog staranja kao\nPoziv za dostavljanje prijedloga projekata za podršku zapošljavanju u manje razvijenim opštinama u Crnoj Gori\nMinistarstvo rada i socijalnog staranja, Ministarstvo finansija, Direktorat za ugovaranje sredstava EU pomoći uz podršku Delegacije EU u Crnoj Gori raspisali su Poziv za dodjelu bespovratnih sredstava u okviru kojeg će se pružiti podrška poslodavcima u manje razvijenim crnogorskim opštinama u cilju otvaranja novih radnih mjesta i povećanja zapošljivosti. To je saopšteno na pres konferenciji Ministarstva rada i\nNAJAVA: Konferencija za medije povodom objave poziva za dodjelu bespovratnih sredstava “Podrška zapošljavanju u manje razvijenim opštinama u Crnoj Gori”\nMinistarstvo rada i socijalnog staranja organizuje Konferenciju za medije povodom objave poziva “Podrška zapošljavanju u manje razvijenim opštinama u Crnoj Gori” u okviru Programa Evropske Unije i Crne Gore za zapošljavanje, obrazovanje i socijalnu zaštitu. Konferencija će se održati u utorak, 22. septembra 2020. godine u PR centru (Josipa Broza Tita 23a) u Podgorici sa početkom u 10:00 časova. Na konferenciji\nObuka na temu pripreme grant izvještaja\nMinistarstvo nauke i konsultantska firma International Consulting Expertise (ICE) koja sprovodi IPA projekat “Tehnička podrška grant korisnicima u implementaciji projekata”, organizovali su danas, u Ministarstvu nauke, obuku na temu pripreme grant izvještaja a u cilju podrške korisnicima projekata u okviru Kolaborativne grant šeme za inovativne projektne ideje. Obuka predstavlja dio planiranih aktivnosti na pomenutom projektu i ima\nDana 16. septembra 2020. godine, u prostorijama Ministarstva nauke, održan je sastanak Upravnog odbora projekta „Komunikacija, javnost i vidljivost Sektorskog operativnog programa za zapošljavanje, obrazovanje i socijalne politike“. Projekat se realizuje u okviru Programa EU i Crne Gore za zapošljavanje, obrazovanje i socijalnu zaštitu, a koji se finasnira iz Instrumenta za pretpristupnu pomoć (IPA). Na sastanku je predstavljen\nPoziv za dostavljanje prijedloga projekata za podršku zapošljavanju u manje razvijenim opštinama u Crnoj Gori raspisan je u okviru Programa EU i CG za zapošljavanje, obrazovanje i socijalnu zaštitu. Opšti cilj poziva je smanjenje postojećih regionalnih razlika i pružanje posredne podrške poslodavcima, malim i srednjim preduzećima, da osposobe i zaposle radnu snagu u skladu sa svojim konkretnim potrebama,


Programi EU donijet će opipljive koristi na zapadnom Balkanu - GlobalCir\nNa samitu o zapadnom Balkanu u Poznanju, Evropska unija je potvrdila predanost saradnji s tom regijom setom konkretnih mjera usmjerenih na ključne oblasti – saobraćaj i energetiku, digitalnu ekonomiju, sigurnost i dobrosusjedske odnose, saopćeno je u petak iz Evropske komisije (EC).\nČelnici vlada, ministri vanjskih poslova, ekonomije i unutrašnjih poslova sa zapadnog Balkana, skupa s kolegama iz nekoliko država članica EU i evropskim komesarima, jučer i danas zasjedaju u Poznanju kako bi razgovarali o jačanju regionalne saradnje među partnerima sa zapadnog Balkana, kao i između regije i EU, te o dodatnim pomacima u procesu evropskih integracija zapadnog Balkana.\n“Naša saradnja sa zapadnim Balkanom je prioritet. Danas je svih šest partnera sa zapadnog Balkana bliže Evropskoj uniji nego u periodu kada je započinjao naš mandat prije skoro pet godina. Evropska perspektiva ostaje pokretač za promjene u regiji. Regionalna saradnja, dobrosusjedski odnosi i pomirenje od ključnog su značaja za podršku EU integraciji zapadnog Balkana”, izjavila je evropska povjerenica za vanjsku politiku i sigurnost Federica Mogherini.\n“Pojačali smo svoj rad na modernizaciji infrastrukture, podršci digatalizaciji, ulaganju u zeleni rast i održivu ekonomiju. Programi EU donijet će opipljive koristi ljudima na zapadnom Balkanu i još su jedan kamen temeljac u našim, čak i bližim vezama s tom regijom”, izjavio je Johannes Hahn, evropski komesar za politiku susjedstva i proširenja.\n“Veoma sam zadovoljna podrškom nekoliko regionalnih projekata u saradnji sa Saobraćajnom unijom. To će poboljšati cestovnu sigurnost i efikasnost željeznica, umanjit će vrijeme putovanja i saobraćajnih troškova, te ukloniti saobraćajna uska grla. Bolja povezanost znači pomoć za svakodnevni život ljudi u regiji i njihovo približavanje EU”, izjavila je Violetta Bulc, evropska povjerenica za saobraćaj, navodi se u saopćenju Evropske komisije.


Objavljeno 17. Aprila 2019. 17:41\nZakon koji nalaže prijavljivanje i provjeru podataka o imovini nosilaca javnih funkcija u Kantonu usvojen je danas bez ijednog glasa protiv na sjednici Skupštine Kantona Sarajevo.\nOvaj zakon je predložila aktuelna kantonalna vlada i obrazložila da je na tragu borbe protiv korupcije, a deklarativni zagovornici su tokom rasprave izrazili nadu da će njegovo donošenje pokrenuti proces koji će dovesti do donošenja legislative ove vrste i na višim nivoima vlasti u državi Bosni i Hercegovini, čime će doprinijeti njenom evropskom putu.\nKantonalna ministrica pravde i uprave Lejla Brčić je uime predlagača ustvrdila da su predviđene norme u skladu sa standardima Evropske unije, kao i da su u procesu izrade prijedloga zakona konsultirani međunarodne organzacije koje se bave borbom protiv korupcije, domaće političke i sudske instance, građani, nevladin sektor i drugi akteri.\nZakon nalaže obaveze nosiocima javnih funkcija na nivou Kantona Sarajevo, uključujući i gradske odnosno općinske zvaničnike, da prijavljuju zatečenu imovinu i prihode, porijeklo i promjene imovine i prihoda, kao i poklone koje dobiju u toku obavljanja javne funkcije.\nPropisuje kazne od 1.000 do 2.500 KM za kašnjenje u godišnjem prijavljivanju imovine, od 10.000 do 20.000 KM za neprijavljivanje imovine prilikom preuzimanja dužnosti, a za ponovljeni prekršaj, od 3.000 do 6.000 KM.\nJedan od razloga za donošenje tog zakona je i obaveza proizašla iz međunarodnih konvencija koje je Bosna i Hercegovina ratificirala, konkretno iz Konvencija o borbi protiv korupcije, navela je aktuelna kantonalna vlada u ulozi predlagača. Intencija Vlade je transparentan rad i borba protiv korupcije, navedeno je također.\nZa provođenje Zakona bit će nadležan Ured Kantona Sarajevo za borbu protiv korupcije i upravljanje kvalitetom.\nMisija OSCE-a, Delegacije EU i Ambasada SAD-a podržale zakon o imovini\nMisija OSCE-a u Bosni i Hercegovini, Delegacija Evropske unije i specijalni predstavnik EU u BiH i Ambasada Sjedinjenih Američkih Država u BiH pozdravljaju usvajanje Zakona o prijavljivanju i postupku provjere podataka o imovini nosilaca javnih funkcija u Kantonu Sarajevo smatrajući da su konkretni i mjerljivi rezultati u borbi protiv korupcije potrebni za dobrobit svih građana u Bosni i Hercegovini.\n– Pohvaljujemo Vladu Kantona Sarajevo zbog toga što je pokazala političko liderstvo u hvatanju u koštac sa teškim izazovom korupcije, a naročito zbog naglašavanja pitanja prevencije i odvraćanja. Pozivamo sve nivoe vlasti u BiH da učine isto.Imovinsko stanje nosilaca javnih funkcija predstavlja legitiman javni interes. Stoga je usvajanje zakona o prijavljivanju imovine od ključne važnosti za borbu ove države protiv korupcije. Mjere koje vode ka poboljšanju transparentnosti i odgovornosti su neophodne u cijeloj državi sa ciljem jačanja povjerenja javnosti u administrativna, zakonodavna i izvršna tijela vlasti – stoji u zajedničkoj izjavi navedenih organizacija.\nBiHKanton SarajevoZakon o porijeklu imovine političara\nDOGOVOR O BANANAMA: Izetbegović primio amabasadora Irana


Evropski sud za ljudska prava odlučio: BiH mora isplatiti Abu Hamzi devet hiljada eura - Klix.ba\nPrekršena Konvencija Evropski sud za ljudska prava odlučio: BiH mora isplatiti Abu Hamzi devet hiljada eura\n25.6.2019. u 14:24\nljudska prava Evropski sud za ljudska prava Abu Hamza\nSud je utvrdio da član 5. stav 1. nije povrijeđen kada je riječ o pritvoru u periodu od jula 2012. godine do marta 2013. godine i u periodu od marta 2014. godine do augusta 2014. godine, kao i da nije povrijeđen stav 4. istog člana (postupak o zakonitosti pritvora).\nOvaj slučaj odnosio se na Imada al Husina, poznatijeg kao Abu Hamza, državljanina Sirije s prebivalištem u Sarajevu, koji je uhapšen 5. oktobra 2008. u akciji više sigurnosnih agencija zbog procjene nadležnih da predstavlja opasnost po nacionalnu sigurnost.\nBiH je kontaktirala 38 zemalja s ciljem da se Al Husin prebaci u treću zemlju, međutim sve zemlje su odbile zahtjev koji je podnošen od septembra 2012. godine. Od augusta 2014. godine država BiH kontaktirala je Kanadu, Kazahstan, Tursku, Ujedinjene Arapske Emirate te pokušala stupiti u kontakt sa Saudijskom Arabijom. Nakon što su sve zemlje odbile primiti Al Husina, on je pušten iz pritvora.


ROVČANIN: „Ne planiramo poskupljenje struje“ – Portal Luca\nROVČANIN: „Ne planiramo poskupljenje struje“\nElektroprivreda (EPCG) je čvrsto opredijeljena da zadrži postojeće cijene električne energije za građane, saopštio je u intervjuu za Pobjedu izvršni direktor EPCG Nikola Rovčanin. On je naveo da će se u EPCG truditi da u ovoj godini izbjegnu politiku restrikcija\n“Građani Crne Gore, bez obzira na sve teškoće sa kojima se suočavamo, mogu biti bezbrižni, 2022. godine ne planiramo poskupljenje električne energije”, kazao je Rovčanin.\n“U nadležnosti EPCG je samo formiranje cijene prve stavke na računu „aktivna električna energija u višoj i nižoj tarifi“. Cijene aktivne električne energije, shodno članu 58 Zakona o energetici, se slobodno formiraju na organizovanom tržištu ili ugovorom između prodavca i kupca”, rekao je Rovčanin.\n“Shodno navedenom EPCG se prilikom utvrđivanja cijene energije za domaćinstva i male kupce mora pridržavati navedenog ograničenja, dok za ostale (komercijalne) kupce takvo ograničenje ne postoji. I pored te mogućnosti, EPCG 1. januara 2022. godine neće povećati cijenu ni za jednu kategoriju distributivnih kupaca”, istakao je Rovčanin.


Racionalizacija očitavanja potrošnje\nAutomatski sistem za racionalizaciju i optimizaciju očitavanja potrošnje omogućava uštedu od 30% do 50% u odnosu na postojeće troškove.\nRacionalizacija se postiže povećavanjem efikasnosti očitavanja potrošnje, tako što se učestanost očitavanja usklađuje sa očekivanom potrošnjom\nŠabac, Avgust, 2002: OmniData je u okviru sistema za naplatu komunalnih usluga pustila u rad programski modul OPTIMUS, namenjen racionalizaciji očitavanja potrošnje vode.\nOPTIMUS i efekti primene\nOčitavanje potrošnje vode je obiman periodični posao, koji prate značajni troškovi. Primenom sistema za racionalizaciju očitavanja potrošnje se omogućava ostvarivanja ušteda od 30% do 50% u odnosu na postojeće troškove.\nOPTIMUS omogućava optimalnije i racionalnije očitavanje potrošnje povećavanjem efikasnosti očitavanja, tako što učestanost očitavanja potrošnje za svako merno mesto automatski podešava prema očekivanoj potrošnji.\nSistem za racionalizaciju očitavanja potrošnje omogućava kvalitativno i kvantitativno poboljšanje strategije očitavanja potrošnje i usklađivanje prema potrebama i okolnostima. OPTIMUS je softver koji se integriše u programski paket NAPLATA, kao i OPTIMUS PDA (AQUAMER) sistem automatizaciju očitavanja potrošnje, ali se može primeniti i okviru drugih sistema za naplatu komunalnih usluga.\nPrimenom se ostvaruje više pozivnih efekata kao što su:\nuštede na troškovima vezanim za očitavanje potrošnje, smanjenje angažovanja - manji broj radnika na poslovima očitavanja potrošnje\nusklađivanje sa okolnostima pod kojim se obavlja očitavanje: vremenskim prilikama, raspoloživom radnom snagom, rokom za očitavanje...\nAutomatizacija evidencije potrošnje vode\nOptimizacija evidencije potrošnje


"Sada je prvenstvo konačno regularno, u poslednja dva dana. Svesni smo svi kakva je bila najprljavija mediska hajka, Zvezda državni klub, Terzić mafijaš, da je Zvezda sve 'zatvorila', u stilu drž'te lopova. Nas su pokrali u stilu drž'te lopova. Nas su pokrali u derbiju. Sudija Danilo Grujić ne isključuje Leonarda, koji je posle toga dao gol. Nije svirao faul na golmanu, a to su ključne stvari koje su rešile derbi", rekao je Terzić.\n"Spreman sam da odem, ali odlazim uzdignuta čela na svemu što sam uradio u Crvenoj zvezdi. Radio sam odgovorno, disciplinovano, časno, podneću izveštaj, a delegati će odlučiti. Spreman sam da odem iz kluba, i veći od mene su odlazili. Svi ćemo jednog dana otići iz Zvezde. Radio sam isključivo u interesu kluba, a nisam siguran da su i moji prethodnici tako radili. Dokle god sam tu boriću se u Zvezdinom interesu", rekao je Terzić.\nOn je dodao da će Zvezda posle kiksa na Voždovcu i gubitka prvog mesta imati lakši ambijent za rad.\n"I nas su pokrali, u derbiju kada nas je pokrao sudija Grujić, to nisu bile sudijske greške, već saznanja. Ni sudija na Voždovcu nije svirao dva penala za nas. Partizan je "jahao" na titulama premijera iz 90-tih godina vrlo dobro znamo. Sada se pozivaju na Kalčopoli. Oni nam pricaju o poštenju. Nemamo alibi, ali imamo odgovornost", u dahu je ispricao Terzić.\nTerzić je iskrostio priliku i da se zahvali dosadašnjem treneru na svemu sto je uradio za klub.\n"Zvezda je 640 dana bila prva na tabeli i posle vikenda pala na drugo mesto, zbog čega je Božović otišao i preuzeo odgovornost na sebe. Zahvalio bih mu se na svemu što je uradio i osvajaju titule. Sve je to deo Zvezde, najlepše je kad se pobeđuje. Kao direktor, snosim veliki deo odgovornosti i spreman sam na sve kritike", zaključio je Terzić.


Ekskluzivna vina na Emirates letovima - vino.rs\nsubota, 05 maj 2018 12:44\nAvio prevoznik Emirates predstavio je nedavno Emirates Vintage Collection – selekciju vrhunskih vina iz njihovog ekskluzivnog podruma u Burgundiji. U pitanju su četiri vina koja će ove godine biti dostupna na pojedinim letovima ove avio kompanije i to samo putnicima prve klase: Château Cheval Blanc 2004, Château Haut Brion 2004, Château Mouton Rothschild 2001 i Château Margaux 1998.\nInače, kompanija kupuje vina za ovu namenu još od 2006. godine, mnoga još dok su u buradima (en Primeur) i zahvaljajući direktnim vezama s nekim od najprestižnijih vinara uspeli su da obezbede velike količine izuzetno vrednih i retkih vina.\nDo koje mere su ozbiljno pristupili ideji serviranja najboljih svetskih vina u njihovim avionima govori i to što je osoblje na tim letovima prošlo kroz temeljnu somelijersku obuku, a napravljene su i specijalne vinske čaše i odgovarajući meni na kojem su specijaliteti koji najbolje idu upravo uz ta vina. Tako je, u skladu s regionalno nadahnutim jelovnicima, za svaku rutu odabrano i jedinstveno jelo uz svako vino. Na primer, na letovima za i iz Dablina, vino Château Cheval Blanc 2004 će biti servirano s irskim goveđim fileom, dok će isto vino na letovima prema Ženevi biti servirano uz divljač.\nValja znati i to da je ova avio kompanija samo prošle godine kupila vina u Francuskoj u vrednosti od 56 miliona dolara, te da je od početka ideje o stvaranju Emirates Vintage Collection uložila neverovatnih 780 miliona dolara u vina iz celog sveta. Danas ponuda Emiratesa sadrži više od 80 vrhunskih vina i šampanjaca koji se svakodnevno poslužuju na svim njihovim letovima, a u nekoliko narednih godina u kolekciju Emirates Vintage biće dodato još vina nakon što postignu optimalnu zrelost. Emirates, naime, u svojim vinskim podrumima trenutno čuvaju 4,7 miliona boca vina – od kojih će neke biti poslužene tek 2027. godine!


Alimpijević: Atmosfera u Atini je uticala na nas - BasketballSphere\nTrener Crvene zvezde Dušan Alimpijević je česititao Panatinaikosu na pobedi u Atini i istakao da nema većih zamerki na račun igre svog tima.\n– Lepo je igrati u ovoj dvorani i odličnoj atmosferi. Međutim, mislim da je upravo to bio najveći problem za nas i da je ambijent uticao na nas na početku. Osim tog starta meča i pet-šest minuta u trećoj četvrtini nemam ništa da zamerim svojim igračima. Moglo je da se vidi da je Panatinaikos želeo više pobedu, verovatno zbog toga što se bore za što bolju poziciju u plej-ofu. Po meni, oni su među najsnažnijima i atletski najboljim timovima u Evroligi – rekao je Alimpijević.\nNije želeo da traži alibi u činjenici da u Grčkoj nisu igrali Pero Antić i Nemanja Dangubić.\n– Neću da se žalim na povrede i izostanke igrača. Imam 12 momaka koji mogu da igraju i to je to. Ovaj meč je stigao u specifičnom trenutku za nas, pošto se u ABA ligi borimo za finale i to nam je prioritet kako bismo naredne sezone mogli da učestvujemo u Evroligi – zaključio je Alimpijević.\nTags: crvena zvezda, Dušan Alimpijević, panatinaikos


Počinje žetva - Svrljiske novine\nOpština Svrljig oformila je Štab za žetvu koja bi trebalo da počne za nedelju dana, ukoliko vremenski uslovi to budu dozvolili.\nPrema proceni stručne službe Odseka za privredu, na teritoriji opštine Svrljig ove godine žetvena površina je dve hiljade hektara, od kojih 1600 pod pšenicom, 250 pod ječmom, dok je na 150 hektara zasejan ovas.\n– Ova godina je specifična zbog dugog kišnog perioda i zahteva više angažovanja na uredjenju atarskih puteva, što ćemo nastojati da obavimo preko Direkcije za izgradnju u narednih nedelju dana, kada se očekuje početak žetve – kaže predsednik opštine, Milija Miletić.\nNa sastanku sa predstavnicima i predsednicima seoskih mesnih zajednica i članova Štaba za žetvu, šef Odseka za privredu, Vlada Krstić, predočio je okupljenim poljoprivrednicima da je preporučena cena kombajniranja od 10.000 do 12.000 dinara po hektaru ili ako neko prihvata ,,ujam“, da to bude 450 do 500 kilograma po hektaru požnjevene površine.\nPrevPrethodnaSaobraćajna nezgoda na putu Niševac-Varoš\nSledećaProjekcija filma na otvorenomNext


27.06.2022 | 02:25\nTimočka KrajinaBorBorskoj i majdanpečkoj zdravstvenoj ustanovi po ambulantno vozilo na dar od kompanije...\nU nastojanju da podrškom javnom zdravlju doprinese boljem i efikasnijem medicinskom tretmanu lokalnog stanovništva, „Serbia ZiJin Copper” donirala je danas Službi hitne pomoći Doma zdravlja u Boru savremeno ambulantno vozilo vredno 6,5 miliona dinara.\nKompanija se pritom obavezala da istovetnu donaciju u najkraćem roku obezbedi i za Dom zdravlja u Majdanpeku, pa je na ceremoniji primopredaje ključeva novog sanitetskog vozila, upriličenoj na platou ispred borske zdravstvene ustanove, potpisano i pismo o takvim namerama.\n„Ovo je važan dan za borski Dom zdravlja, jer dobijamo na poklon vredno i veoma potrebno ambulantno vozilo. Ponosna sam i srećna zbog toga, pa želim da kažem veliko hvala kompaniji ’Serbia ZiJin Copper’, koja je izašla u susret našim potrebama i izdvojila nemala sredstva za kupovinu ovakvog jednog vozila. Za teritoriju koju pokriva i koja je pod nadležnošću Doma zdravlja u Boru gotovo je suvišno reći od kakvog je ono značaja, u smislu da se u pravom trenutku dođe na lice mesta, do svakog našeg građanina kome zdravstveno stanje zahteva uslugu hitne medicinske pomoći. ’Serbia ZiJin Copper’ je ovim gestom još jednom pokazala da je visokoodgovorna kompanija, koja osluškuje potrebe lokalne sredine na čijoj teritoriji posluje i brine o javnom zdravlju svih građana, a ne samo njenih zaposlenih. Ovo nije njihova prva donacija u oblasti zdravstva, a nadam se da neće biti ni poslednja”, kazala je direktorka borskog Doma zdravlja, dr Vesna Radosavljević.\nU okviru društveno odgovornog poslovanja „Serbia ZiJin Copper” je dosad samo za unapređenje zdravstvene zaštite na području Bora ukupno izdvojila blizu 12 miliona dinara, a najnovija donacija će, po rečima zamenika generalnog direktora Zou Ganga, doprineti boljem i efikasnijem medicinskom tretmanu lokalnog stanovništva.\n„Cilj kompanije je razvoj rudarstva za dobrobit društvene zajednice, pa smo veoma posvećeni pružanju podrške razvoju lokalnih sredina gde poslujemo, ali i promovisanju zapošljavanja. U kompaniji je krajem aprila bilo zaposleno više od šest hiljada ljudi. Od tog broja, blizu 5.900 radnika su državljani Srbije, odnosno lokalno stanovništvo. Njihova prosečna mesečna neto zarada je veća od 105 hiljada dinara. Kompaniji usluge pruža i više od hiljadu domaćih dobavljača i izvođača radova, pa je broj direktno i indirektno otvorenih radnih mesta oko 8.000”, kazao je Zou Gang.\nSvečanosti u borskom Domu zdravlja prisustvovao je gradonačelnik Bora Aleksandar Milikić, sa predstavnicima lokalne samouprave.\n„Ovo je velika stvar za grad Bor i pokazatelj da kompanija ’Serbia ZiJin Copper’ pored toga što puni budžet grada Bora koji je skoro 5 milijardi dinara, ume i zna da se brine o društvenoj odgovornosti, u ovom slučaju o zdravstvenom sistemu, kao i o ekologiji i onome što je sastavni deo naših života. Mi smo kao predstavnici lokalne samouprave obezbedili skener, ultrazvučni aparat, laparoskopski stub i mnogo instrumenata i kada bi naši dragi partneri iz kineske kompanije još i taj magnet obezbedili, mi bismo upotpunili dijagnostiku u Boru. Hvala vam veliko. Mi nastavljamo dalje i na pravom smo putu da grad postane mnogo lepše mesto za život. Ekonomski rastemo i ekologija se menja na mnogo bolje”, poručio je Milikić.\nTakođe, na ovoj ceremoniji prisustvovao je i predsednik opštine Majdanpek Dragan Popović, kao direktor majdanpečke zdravstvene ustanove „Dr Veroljub Cakić” Dragan Fudulović, koji je sa rukovodiocem majdanpečkog ogranka „Serbia ZiJin Copper” Branislavom Tomićem potpisao pismo o namerama da se istovetna donacija obezbedi i za Dom zdravlja u Majdanpeku.\n„Kompanija ’Serbia Zijin Copper’ još jednom je pokazala društvenu odgovornost i pripadnost i Majdanpeku. Prijateljstvo je veliko i ovo nije samo pomoć u oblasti zdravstva, već predstavnici kompanije ’Serbia Zijin Copper’ pomažu i u oblasti sporta, prosvete i svim onim oblastima koje su nužne za funkcionisanje jednog grada. Takođe, opština Majdanpek je za zdravstvo u svom gradu obezbedila četiri vozila, dva terenska i dva ležeća i novu laboratoriju, kao i aparate za fizikalnu terapiju. Mnogo ulažemo u zdravstvo, jer ako imamo zdrave stanovnike, onda možemo da planiramo i budućnost”, istakao je predsednik opštine Majdanpek Dragan Popović.\nPre simbolične primopredaje ključeva borskom Domu zdravlja, načelnica Službe hitne pomoći dr Vesna Bućan Mihajlović pokazala je novinarima opremu i uređaje u novom sanitetskom vozilu.\n„Radim 33 godine u zdravstvu i mogu slobodno da kažem da ovako opremljeno vozilo dosad nije viđeno u našoj službi. Ono će sigurno doprineti bržem, boljem i kvalitetnijem pružanju usluga svim građanima, jer su od medicinskih uređaja tu: defibrilator sa monitoringom, EKG aparat za praćenje vitalnih funkcija pacijenata i pravovremeno reagovanje kod naglog srčanog zastoja, aparat za kiseoničnu terapiju, oksimetar, aspirator, imobilizacioni set i ostalo. Posebno me raduje i to što je sanitet opremljen ‘prslukom’ za saobraćajni i industrijski traumatizam”, rekla je Bućan Mihajlović.\nDirektorki borskog Doma zdravlja ključeve novog ambulantnog vozila uručio je zamenik generalnog direktora „Serbia ZiJin Copper” Džejson Džang, a svi gosti su nakon toga, u društvu domaćina, razgledali Službu hitne pomoći.\nPrethodni članakU Ekonomsko-trgovinskoj školi u Zaječaru održana „Živa bibloteka”\nSledeći članakDeo Rgotine bez struje 20. maja


Užičani za čistije i lepše Užice - Užicka Republika Press\nUžičani za čistije i lepše Užice\nUdruženje građana „Razvoj UE“ pridružiće se akciji Svetskog dana čišćenja a lokaciju koju će volonteri urediti je Spomen park na Dovarju. Ovu lokaciju, u subotu 15.septembra od 10 do 13 časova, čistiće volonteri kojima će se pridružiti i članovi ekološke sekcije, čija škola nosi ime Dušana Jerkovića čije su telo, zajedno sa telom Vukole Dabića, Nemci 1941.godine spalili na Dovarju kako bi zastrašili Užičane. Akciju je podržao i Narodni muzej Užice, JKP Bioktoš i grad Užice.\nMilioni volontera širom sveta će 15. septembra čistiti puteve, parkove, plaže, šume i rečne obale, a cilj je ne samo da izvrše pozitivan uticaj na način na koji se otpad odlaže, već i da podignu svest o ozbiljnosti problema na lokalnom i globalnom nivou. Akciju u Srbiji organizuje udruženje „Let“s do it Serbia“ a podržalo je i Ministarstvo zaštite životne sredine.\nGlobalni cilj je da 15. septembra pet odsto populacije izađe na ulicu i u prirodu i da organizovano zajedno čisti zapuštene lokacije u svom okruženju. Ovo je jedna od najvećih civilnih akcija na planeti i ideja je da se građani ujedine i da se zajedničkim snagama suprotstave velikom problemu kao što je odlaganje otpada i zaštita životne sredine.\nU Srbiji se ova akcija organizuje u 194 lokalne samouprave a među njima se našao i grad Užice zahvaljujući Udruženju građana “Razvoj UE” koje se samoinicijativno uključilo u ovu akciju. Udruženje je osnovano 2015.godine kako bi svojim aktivnostima doprinelo razvoju svog grada a kako su osnivači novinari i programeri u okviru udruženja pokrenuli su i portal “Užička republika press”, putem koga građane informišu pre svega o ekologiji, informacionim tehnologijama, kulturnom nasleđu i svim onim temama koje se tiču života građana Užica i čitavog okruga.\nLokacija Spomen obeležja na Dovarju jedna je od onih na koju novinarima ukazuju čitaoci, pa je simbolično odabrana u skladu sa nazivom portala da se uredi na Svetski dan čišćenja 15.septembra. Period Drugog svetskog rata i pola veka posle, ovo udruženje prepoznaje kao značajan period i razvoja i prepoznatljivosti grada Užica. Stava su da sve tragove prošlosti, bez obzira kom period pripadaju, treba čuvati, održavati i odnositi sa prema njima sa poštovanjem jer je to jedini put ka dostojanstvenoj budućnosti.\nIz udruženja poručuju da će, ukoliko bude interesovanja građana, ovo biti samo prva od lokacija čije čišćenje su organizovali. Veruju da Užičani vole svoj grad, njegovu prošlost i veruju u njegovu budućnost i da su spremni da volonterski daju svoj doprinos kako bi Užice bilo lepše, čistije i reprezentativnije.\nSvi zainteresovani Užičani mogu se pridružiti ovoj akciji u subotu 15.septembra u 10 časova na lokaciji Spomenika na Dovarju a organizatori su obezbedili rukavice, vodu i potreban alat.


Svetska banka: Druge zemlje brže napreduju od Srbije\nSrbija se na novoj Duing biznis listi Svetske banke, gde su rangirane zemlje po lakoći poslovanja, nalazi na 48. poziciji, što je pad za pet mesta u odnosu na prošlu godinu kada je Srbija bila na 43. mestu, objavila je Svetska banka. U poređenju sa idealnim poslovnim okruženjem, broj bodova Srbije je porastao sa 73,13 […]\nEvropa postaje islamski kontinent\nBroj muslimana u Evropi do 2050. godine biće dvostruko veći! Čak i kad bi se sasvim zaustavio prihvat migranata iz Afrike, Azije i sa Bliskog istoka – što je moguće samo u teoriji – na Starom kontinentu bi umesto sadašnjih pet odsto populacije, muslimani činili 7,4 odsto. Razlog tome leži ponajviše u činjenici što je […]\nAna Brnabić živi u stanu od pola miliona evra!\nSamo za stan na Dedinju veličine 328 m2 koji vredi oko pola miliona evra, digla je kredit, čiju ratu od oko 140.000 dinara plata od 104.500 ne može da pokrije, navodi u istraživanju Krik. Premijerka Ana Brnabić spada među najimućnije državne činovnike pošto poseduje imovinu „tešku“ preko milion evra, piše Krik! Brnabićka (42) na svoje […]\nPala odluka – DSS neće u Savez za Srbiju\nDemokratska stranka Srbije (DSS) neće biti deo opozicionog Saveza za Srbiju (SzS) i to je zaključak većine članova Predsedništva te stranke i njenog lidera Miloša Jovanovića, objavila je Politika. Ta stranka je “definitivno prelomila”, a kako se navodi DSS “ne želi da učestvuje u vrtešci koja je već viđena i koja provereno nije dala rezultate”. […]


“Povodom informacija objavljenim u srpskim medijima, da se, prema njihovim rečima, u selu Plemetina u Obiliću dogodio pokušaj otmice devetogodišnjeg deteta, obaveštavamo vas da su ove objave netačne i sa zlonamernim tendencijama u određene svrhe koje ne služe očuvanju reda, spokoja i opšte sigurnosti na kojima Kosovska policija predano i profesionalno radi”, navodi se u objavi Policije na Fejsbuku.\nIpak dodaje da je policija oko 14 sati u utorak dobila informaciju jednog od roditelja dečaka u vezi sa sumnjom u pokušaj otmice deteta.\nNavodi se da je Kosovska policija odmah preduzela mere slanjem policijske jedinice i istražitelja, koji su obavili razgovor sa roditeljem.\n“Izvestio je da mu se dete vratilo kući trčeći, gde se, prema njegovim rečima, pored njega zaustavio automobil i dete se uplašilo, jer su prema njegovim rečima, pokušali da ga ubace u automobil”, navodi se dalje.\nKako se ističe, policijski službenici su u prisustvu roditelja obavili razgovor sa detetom, gde su njegove izjave i podaci, kako navode u policiji, bili kontradiktorni i nisu bili verodostojni, što je izazvalo sumnje.\nIz policije tvrde da dečakov roditelj nije bio zainteresovan za davanje izjave ili pokretanje slučaja, “jer je i on posumnjao da se tako nešto dogodilo”.\nKosovska policija je zatim preduzela kontinuirane radnje kako bi sagledala mogućnost verifikacije putem kamera, a u cilju provere da li je u tom vremenskom intervalu, kada je žalilac zvao, prošao automobil ili prolaznik koji je bio u blizini.\nMeđutim, kako tvrde u policiji, nakon terenskih provera i pregleda kamera od strane nadležnih policijskih istražitelja, prema snimcima u periodu od 12 i 30 do 13 i 45, prošlo je ukupno 10 vozila, te da se nijedno ne podudara sa izjavama deteta.\n“Kosovska policija je izradila operativni akcioni plan, u sklopu kojeg je pojačano patroliranje, posebno u mešovitim (multietničkim) selima, odnosno u selima Babin Most, Plemetina i Crkvena Vodica, a u cilju sprečavanja eventualnih akcija usmerenih na narušavanje bezbednosti građana bez obzira na etničku pripadnost”, poručuju iz policije.\nPodsetimo, dečakova majka je potvrdila za RTV Kim da su u utorak oko 13 časova nepoznate osobe napale njenog osmogodišnjeg sina kada se vraćao iz škole i da porodica sumnja u pokušaj otmice.\nTakođe je navela da su slučaj prijavili Kosovskoj policiji, koja im je, prema njenim tvrdnjama, savetovala da se pokušaj napada ne objavljuje.\nRTV Kim je u više navrata pokušala da dobije odgovor od zvaničnika u Kosovskoj policiji, međutim, oni nisu odgovarali na pozive.


Do kraja juna nacrt pregovoračke pozicije za poglavlje 27 | EurActiv Serbia\nSrbija će do kraja juna izraditi nacrt pregovaračke pozicije sa EU za poglavlje 27 koje se odnosi na životnu sredinu, najavio je 14. februara ministar za zaštitu životne sredine Goran Trivan. Na skupu o pripremi te pozicije rečeno je i da Srbija može očekivati da Evropska komisija svoje mišljenje da tek za godinu ili dve kada bi i pregovori o poglavlju 27 mogli da počnu.\nMinistar je izjavio da će se na tom usaglašavanju verovatno raditi nekoliko meseci, ali da će Srbija biti spremna za otvaranje poglavlja čim bude predala nacrt pregovarake pozicije, ali da će početak pregovora o toj oblasti zaviiti od odluke Evropske komisije.\nTrivan je rekao da se dosad s otvaranjem poglavlja 27 nije žurilo jer se želi da zemlja bude u potpunosti spremna za to "najvažniji, najskuplje i najkompeksnije poglavlje".\n"Procenjeno je da bi Srbiji da životnu sredinu dovede u red po svetskim standardima bilo potrebno 15 milijardi evra u periodu od 30 godina i očekujemo da će polovinu od te sume EU biti spremna da pod određenim uslovima da Srbiji", kazao je ministar i naveo da će se do kraja juna znati približniji iznos tih troškova.\n"Cilj je da do 2020. pod zaštitom bude 10% prirodnih dobara, a EU smatra da treba da bude 20%. I po tome se vidi da kasnimo i zbog toga ćemo raditi reviziju stepena zaštite prirodnih dobara, kako bi se videlo da li su neka dobra opravdano zaštićena", kazao je Trivan.\nKarić je kao najveći problem u pregovorima naveo prilagođavanje sistema upravljanja vodama i sistema upravljanja otpadom, kao i prilagođavanje industrijskim direktivama, odnosno transformaciju privrede.\nČlanica pregovaračkog tima zadužena za poglavlje 27, Anđelka Mihajlov kazala je da poučena iskustvima drugih zemalja, Srbija može očekivati da Evropska komisija svoje mišljenje da tek za godinu ili dve kada bi i pregovori o poglavlju 27 mogli da počnu.\n"Mislim da je Srbiji najveći problem nedostatak infrastrukture potrebne za zaštitu životne sredine. To puno košta. Infrastruktura za otpadne vode, za vodu za piće, za uređaje kako bi se dostigao nivo EU", kazala je Mihajlov.\n"I sredstva potrebna za ispunjavanje obaveza iz poglavlja 27 su ogromna. Zato moramo biti tri puta pametniji nego u bilo kom drugom poglavlju kako da dođemo do novca", dodala je Miščević.\nGrađani prijavljuju lokacije sa sumnjivim otpadom\nMinistar je na skupu rekao da su građani prijavili nekoliko desetina lokacija za koje sumnjaju da se na njima nalazi opasan otpad.\n"Trenutno poveravamo svaku prijavu i verovatno ima i onih koje se ne odnose na opasan otpad ali sam siguran da nema lažnih prijava", rekao je Trivan novinarima.\nMinistar je kazao da su prijavljene lokacije sa sumnjivim otpadom po čitavoj Srbiji i da se njegovo ministarstvo bavi svakom prijavom, ali nije želeo da navodi gde su te lokacije i detalje istrage.\nStrogo, pravično i posvećeno: holandski pristup evropskom putu regiona\nEmigracija je simptom a ne uzrok problema\nSvetski milijarderi imaju više novca od 60% stanovništva planete


Prvi Sajam sporta Republike Srpske danas je otvoren u Banjaluci, na Banjalučkom velesajmu, gdje je oko 40 sportskih saveza predstavilo svoj rad i sportive.\n"Ponosna sam da smo organizovali prvi Sajam sporta RS. Ministarstvo je željelo da što više djece vidi koje sve vrste sporta imamo i da se što više djece uključi u sport", rekla je Jasmina Davidović, ministar porodice omladine i sporta RS, koja je otvorila sajam.\nNapomenula je da u RS postoji 43 sportska saveza, te preko 1.500 klubova i škola.\n"Ponosna sam i da u situaciji kada baš nisu dobri uslovi za razvoj sporta, sport u RS napreduje", rekla je ona i dodala da to pokazuje i broj klubova i uspjesi sportista.\nDanašnjem sajmu u Banjaluci, osim domaćih sportista, prisustvuju i Željko Tanasković, predsjednik Saveza za školski sport Srbije, Milan Gurović, proslavljeni košarkaš Srbije, Radoslav Nesterović, slovenački košarkaš, te Nemanja Majdov, aktuelni svjetski prvak u džudou. Okupljeni na sajmu iskoristili su priliku da se fotografišu sa proslavljenim sportistima, te da se oporobaju u nekima od sportova koji su danas predstavljeni.\nIgor Radojičić, gradonačelnik Banjaluke, rekao je da se ovim sajmom nastavlja bogat sportski vikend u gradu na Vrbasu, te da je to prilika da se predstave sportski savezi i klubovi i razmjene iskustva.\nTokom današnjeg Sajma sporta na terenima će biti predstavljeni sportski ples, aikido, kik-boks, rukomet, košarka, odbojka, tenis, stoni tenis, atletika, judo, karate, fudbal, gimnastika, jiu jitsu, boks, hrvanje i taekwondo.


Fakulteti i poslodavci zajedno za brže zapošljavanje mladih - Klix.ba\nBrže do posla Fakulteti i poslodavci zajedno za brže zapošljavanje mladih\n15.8.2019. u 13:52\nEvropska unija Udruženje Budućnost Udruženje Prava za sve\nPrema dostupnim podacima, Bosnu i Hercegovinu svake godine napusti u prosjeku oko trideset hiljada ljudi.\nVećina njih iz svoje zemlje odlaze zbog egzistencijalnih razloga, a među njima su i brojni mladi ljudi koji se nakon završenog školovanja susreću sa problemom pronalaženja adekvatnog zaposlenja u struci za koju su se školovali.\nPočetkom ove godine predstavljen je projekt "Studentskom praksom brže do posla" koje provode organizacije civilnog društva – Udruženje "Prava za sve" iz Sarajeva u saradnji sa partnerskom organizacijom "Budućnost" iz Modriče, a uz podršku Evropske unije. Namjera ovog pionirskog projekta u našoj zemlji jeste uspostaviti održive i trajne partnerske relacije između akademske zajednice, civilnog društva i poslovne zajednice u cilju uvođenja novog pristupa u visokom obrazovanju.\nDirektorica udruženja "Prava za sve" Diana Šehić kaže kako je naročito važno povezati organizacije studenata sa budućim poslodavcima. To se mora uraditi sistemski i ne može se ovisiti isključivo na djelovanju "lovaca na talente" kakvi postoje u pojedinim branšama.\n"Stvaranje veza između akademske i poslovne zajednice nije u interesu samo studentima, nego i poslodavcima jer im pruža šansu da u budućnosti imaju uposlenike koji od samog početka mogu odgovoriti njihovim zahtjevima", kaže Šehić i naglašava kako studentska praksa mora postati obavezan dio nastavnog procesa u kojem će ravnopravno učestvovati svi studenti. Pri tome je potrebno jasno razlikovati praktična nastava kao dio nastavnog procesa od studentske prakse koja sadrži elemente konkretnog radnog iskustva.\nNaročito je važno istaknuti kako projekt "Studentskom praksom brže do posla" nadilazi granice koje u smislu obrazovanja i poslovanja postoje unutar Bosne i Hercegovine, uključujući učesnike iz oba njena entiteta, privatnog, državnog i nevladinog sektora. U projektu uzimaju učešće univerziteti iz Federacije BiH i Republike Srpske, udruženja poslodavaca iz oba entiteta, a sve se odvija uz podršku Delegacije EU koja ovdje vidi projekt koji prepoznaje potrebe društva i želi u našu zemlju ugraditi dio moderne evropske prakse.\nIz udruženja "Prava za sve" ističu kako za projekt vlada veliki interes i kako mu je već u ovoj ranoj fazi pristupilo preko četrdeset organizacija, obrazovnih institucija i privrednih subjekata među kojima se nalaze i neke vodeće bosanskohercegovačke kompanije u poljima informacionih tehnologija, finansija, drustvenih nauka. Svi su oni sastavni dijelovi ERSE mreže (Edukacija – Reforma – Sigurnost – Egzistencija) kao pokretača promjena u trouglu kojeg čine akademska zajednica, poslovna zajednica i organizacije civilnog društva.\n"Koncept studentske prakse je potrebno približiti javnosti kroz medijsku kampanju a putem ERSE mreže osigurati proaktivan pristup zapošljavanju i stvoriti atmosferu stvarne brige za mlade", kaže Diana Šehić. Prema njenim riječima, radi se i na mapiranju trenutnog stanja i potreba pošto ne postoje podaci o studentskoj praksi u našoj zemlji, a sve aktivnosti u ovom smislu su bile nesinhronizovane, bez jedinstvenog modela i koordinacije među zainteresiranim stranama.\n6h 16min 7\nKredit EBRD-a 16\n6h 25min 30\nPresudna težina aviona 157\n7h 48min 66


Fotografije koje dokazuju poznanstvo Andreja Vučića i Zvonka Veselinovića • ZRENJANIN DANAS\nFotografije koje dokazuju poznanstvo Andreja Vučića i Zvonka Veselinovića\nBy Krik on 15 априла, 2019\nNajdramatičniji događaj koji se poslednjih godina dogodio na Kosovu je ubistvo lokalnog srpskog političara Olivera Ivanovića. Pred smrt, Ivanović jeu intervju za BIRN rekao za Veselinovićevog kuma Milana Radoičića da je deo „neformalnog centra moći“ na Kosovu. Radoičić je osumnjičen na Kosovu da je učestvovao u Ivanovićevom ubistvu, međutim, on je uspeo da izbegne hapšenje i trenutno se nalazi u Srbiji. U izveštaju BIA do koga su došli novinari KRIK-a, Radoičić se spominje kao član Veselinovićeve grupe koji je navodno uključen u šverc narkotika. Većina optužbi protiv njega, poput one za otmicu skopskog biznismena, pala je na sudu.


Teheran neće vratiti špijunski avion SAD-u – Informer\nZamjenik komandanta Revolucionarne garde general Hosein Salami izjavio je državnoj televiziji da je ulazak američke letjelice u iranski vazdušni prostor bio “neprijateljski akt” i upozorio na “još veći” odgovor Irana, ne navodeći više detalja.\nIranska televizija prikazala je prije četiri dana snimke moderne američke bespilotne letjelice “ERKU-170 sentinel”, dok je ispituju iranski zvaničnici. Izvori u Washingtonu potvrdili su da je riječ o američkom avionu i da letjelica na snimcima ne izgleda oštećeno.\nIranski državni radio prenio je da je bespilotni avion uočen iznad istočnog grada Kašmara, oko 225 kilometara od granice sa Afganistanom, prenosi AP. Američki zvaničniici izrazili su bojazan da bi Iranci mogli da dostave tehhnologiju špijunskog aviona Kini i Rusiji.


Verbatim BLU-RAY 25GB 6X (43742) disk cena, cene Srbija, prodaja Beograd Novi Sad Niš\nVerbatim BLU-RAY 25GB 6X (43742) disk cene\nEPonuda nije internet prodavnica već Vam omogućava da brzo i lako nađete Verbatim BLU-RAY 25GB 6X (43742) disk po najjeftinijoj ceni. Naš cilj je da kupci budu što bolje informisani o ponudi Verbatim disk BLU-RAY 25GB 6X (43742) na tržištu Srbije. Vrlo lako nalazite željeni proizvod za kategoriju DVD/CD diskovi cene, ne morate da lutate od sajta do sajta za Verbatim DVD/CD diskovi, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Verbatim BLU-RAY 25GB 6X (43742) disk sa PRODAVCEM. EPonuda ne može da garantuje potpunu tačnost specifikacije i slika za Verbatim BLU-RAY 25GB 6X (43742) disk. Pre kupovine, podatke za Verbatim disk BLU-RAY 25GB 6X (43742) proverite na sajtu PROIZVOĐAČA.


18. januara 2020. – GRAD Kruševac\nNaslovna » 2020 » januar » 18\nArhiva po danima: 18. januara 2020.\n18. januara 2020.\tKomentari su isključeni na Pojačana kontrola jaja od 28. januara 93 Pregleda\nVeterinarska inspekcija će od 28. januara krenuti sa pojačanom kontrolom konzumnih jaja u objektima za promet na malo i zelenim pijacama. Kontrolisaće se, pre svega, poštovanje novog Pravilnika o kvalitetu jaja koji je na snagu stupio 1. januara ove godineIako je Pravilnik o kvalitetu jaja već stupio na snagu, sačekaće se da kroz promet prođu sva jaja iz prethodne godine, ...\n18. januara 2020.\tKomentari su isključeni na Tara Biočanin potpisala za Kraljevo 206 Pregleda\nTara Biočanin (15), talentovana košarkašica iz Kruševca, napustila je rodni grad i potpisala je za KK Kraljevo. Učenica prvog razreda Gimnazije, pokazala je dobru formu i našla se na skeneru Kraljevčana– Poziv naših komšija me nije iznenadio. Godinama, još u ranom detinjstvu na igralištu Osnovne škole Jovan Popovic u čijoj blizini stanujem, počela sam da treniram zajedno sa ocem Bojanom i ...\n18. januara 2020.\tKomentari su isključeni na Narodna stranka traži činjenice o eksploziji gasa u Velikom Golovodu 66 Pregleda\nKako je moguće da od eksplozije gasa nastrada građanin koji nema gas u svom domaćinstvu, pitanje je koje postavlja Gradski odbor Narodne stranke u Kruševcu. Od lokalne vlasti i nadležnih organa NS traži da hitno građanima iznesu činjenice o nesreći koja se dogodila pri eksploziji gasa u privatnoj kući u naselju Veliko Golovode u kojoj je, kako navode u saopštenju ...\n20. oktobra 2020., 02:24\nKruševačka plata 50 evra ispod republičkog proseka\nPromocija knjige „Ukrititi etar“


Opštinska inspekcija: Angažovano dodatno osoblje na sprečavanju paljenja strništa GracanicaOnline.info\nOdeljenje inspekcije Opštine Gračanica angažovalo je dodatno osoblje kao pomoćnike inspektora, u cilju kontrole i preventivnog delovanja na sprečavanju paljenja strništa nakon žetve. U saopštenju dostavljenom medijima naglašava se da će se opštinska Inspekcija u saradnji sa Vatrogasnom služom iz Lapljeg Sela biti na terenu, gotovo 24 časa.\nPaljenje strništa, se od bezazlenog problema i paljenja iz zabave ili obesti, može pretvoriti u vrlo ozbiljnu pretnju po bezbednost i živote ljudi i njihove imovine.\nProšle godine je na nekoliko lokacija bilo vrlo ozbiljnih slučajeva, u kojima se u krajnjem momentu i krajnjim naporima vatrogasne službe, izbeglo uništenje stambenih kuća.\nVatrogasna služba ima ograničene tehničke kapacitete i mali broj vozila, zbog čega se ne može očekivati njena intervencija na svim lokacijama, a pogotovu ne na nekoliko lokacija istovremeno, zbog čega je opasnost još izraženija.\nMolimo građane, da ne pribegavaju paljenju strništa, jer time mogu da izazovu ozbiljne probleme po bezbednost ljudi i imovine.\nMolimo građane, da u okviru svojih mogućnosti onemoguće lica koja pokušavaju da pale letinu ili iste prijave inspekciji.\nPrema licima koje budu zatečena na delu, inspekcija će primenjivati mandatne kazne, pokretati prekršajne i krivične prijave bez izuzetka.\nPreliminarne odluke o finansiranju nevladinih organizacija B. Ničić : Utvrditi odgovornost svih koji krše zakon pri izboru direktora RTK2 Srpska lista: transparetnost ili promena zakonske procedure Novosti neće dodeliti priznanje za novinarsku hrabrost\nObjavljeno 25. jula 2016. 25. jula 2016. by Ivan MiljkovićU kategoriji Saopštenja\n12. jula 2020., 08:43


CIK: Novo brojanje glasova na 17 biračkih mjesta - mojKontakt portal - Radio Televizija Kontakt\nCIK: Ponovo se broje glasovi sa 19 biračkih mjesta\nCIK: Novo brojanje glasova na 17 biračkih mjesta\nNaređeno je brojanje glasačkih listića za biračka mjesta u osnovnim izbornim jedinicama: Visoko, Goražde, Tuzla, Novi Grad, Sanski Most, Srebrenik, Foča, Prijedor, Šipovo, Srebrenica, Vlasenica, Novi Grad Sarajevo, Travnik i Centar Sarajevo, rečeno je na sjednici CIK-a BiH u Sarajevu.\nNalog je uslijedio nakon što je glavni kontrolor za obradu, unos i potvrdu rezultata glasanja za opšte izbore 2014. godine podnio CIK-u BiH izvještaj po kojem nije moguće verifikovati rezultate izbora na ovim biračkim mjestima sa zbirnog obrasca koji su sačinili birački odbori.\nBrojanje će biti obavljeno sutra sa početkom u 15.00 časova u Glavnom centru za brojanje u Sarajevu u prisustvu izbornih posmatrača.\nBrojanju glasačkih listića mogu prisustvovati akreditovani posmatrači političkih subjekata za biračka mjesta sa kojih se vrši brojanje, i to onih političkih subjekata koji se pojavljuju na glasačkom listiću za koje se vrši brojanje, kao i akreditovani posmatrači za Glavni centar za brojanje.\nCIK BiH danas je na sjednici odbio podnesak Srpske napredne stranke sa zahtjevom za ponovno brojanje glasova sa biračkih mjesta u izbornim jedinicama tri, šest, sedam i devet kao preuranjen. Zbog istog razloga odbijeni su i zahtjevi Saveza za promjene za ponovno brojanje glasova na svim biračkim mjestima u Prijedoru, kao i SDP-a za ponovno brojanje glasova na biračkom mjestu u Bihaću.\nCIK je prethodnih dana donio odluku o ponovnom brojanju glasačkih listića za 31 biračko mjesto u određenim osnovnim biračkim jedinicama za pojedine nivoe vlasti.\nBrojanje za ova biračka mjesta zakazano je za sutra u 10 časova u Glavnom centru za brojanje u sarajevskoj Zetri, prenose agencije.\nCIK: Preliminarni, nepotpuni i nezvanični rezultati\nDodik: Uskoro formiranje nove Vlade RS


Izvor: Alo.rs/Tanjug/D.S./Lokalne novine | Obrenovac, 02.05.2021.\nOvo je sve što treba da znate o isplati od 60 evra!\nMinistar finansija rekao je da je prosečna neto zarada u 2020. godini nominalno povećana za 9,4 odsto, odnosno 7,7 odsto realno i da je iznosila 60.073 dinara, kao i da je prema podacima rast plata nastavljen i početkom 2021. godine...\nSrbija je u teškim, kriznim vremenima pokazala da je tu za svoju privredu i građane sprovodeći tri obimna paketa pomoći u vrednosti od oko osam milijardi evra, izjavio je ministar finansija.\nIz ministarstva finansija rekli su da kritike opozicije da se prebacuje teret krize na građane i da će morati da otplaćuju pomoć koju dobijaju od države nemaju osnova i da građani to znaju.\nMinistar finansija rekao je da je prosečna neto zarada u 2020. godini nominalno povećana za 9,4 odsto, odnosno 7,7 odsto realno i da je iznosila 60.073 dinara, kao i da je prema podacima rast plata nastavljen i početkom 2021. godine.\nMinistar je kazao da Srbija ima jedan od najboljih rezultata kada je reč o privrednom rastu u 2020. godini u Evropi i da je nezaposlenost zadržana na nivou pre pandemije.\nPodsetio je da je 28. aprila počela prijava građana za pomoć od 60 evra, dva puta po 30 evra na portalu Uprave za trezor i da će trajati do 15. maja.\nMinistar je naveo da od 5. maja počinje sa radom kontakt-centar preko kojeg će građani moći da se prijave za tu vrstu pomoći.\nMinistar finansija je kazao da će penzionerima prvih 30 evra biti isplaćeno 6. maja, a 7. maja primaocima socijalne pomoć i licima za ustanovama za izvršenje krivičnih sankcija.\n- Isplate za ostale građane će početi 12. maja, a očekujem da će sve biti završeno do 20. maja - rekli su iz ministarstva finansija.\nDodaju da će 10. maja biti isplaćena polovina minimalne zarade za april za sve privredne subjekte koji su se prijavili za tu vrstu pomoći.\nNa koji način će novac biti isplaćen, šta treba da rade oni koji nemaju račun u banci i da li na podršku mogu da računaju i građani Srbije koji povremeno rade u inostranstvu, kao i odgovore na neke druge dileme možete pročitati u našem vodiču kroz novčanu pomoć.


obuka – KRUŠEVAC.LINK\nOvde si trenutno: Home / obuka\nPrivredna komora Srbije-Regionalna privredna komora Rasinskog upravnog Okruga, četvrtu godinu zaredom, organizuje besplatnu obuku iz Engleskog jezika. Obuka je namenjena preduzetnicima i drugim privrednim subjektima. Organizovaće se dva puta nedeljno, po sat i po vremena, u prepodnevnim satima u prostorijama RPK Kruševac. U skladu sa zakonom, ovlašćeni posrednici i zastupnici u osiguranju dužni su da […]\nAgencija za regionalni razvoj Rasinskog okruga organizuje dvodnevnu preduzetničku obuku za početnike u poslovanju. Reč je o obuci koja se realizuje u okviru programa “Standardni set usluga” koji se pruža nezaposlenim licima i potencijalnim preduzetnicima koji žele da započnu posao. Cilj obuke koja se realizuje dva dana u Centru za stručno usavršavanje, je promocija preduzetništva, […]


Verovatno ste čuli tvrdnje lekara da maslinovo ulje treba koristiti u salatama, a nikada za pečenje i prženje.\nJedna od većih zabluda u kulinarstvu je ta da ne bi trebalo pržiti, kuvati ili peći na maslinovom ulju, već da je ispravno koristiti ga samo hladno.\nNaučno je dokazano da maslinovo ulje dobro podnosi temperature više od 190 stepeni (devičansko i 191 stepen, a ekstra devičansko ne menja svojstva čak do temperature od 207 stepeni). Ovim je dokazano da maslinovo ulje možemo upotrebljavati bukvalno u svim vrstama termičke obrade.\nKljuč je u temperaturi ulja, a ne u ulju!\nIpak, idealna temperatura prženja hrane je oko 180 stepeni, kada ekstra devičansko maslinovo ulje uopšte neće promeniti hemijski sastav. Radi poređenja, temperature ulja koje se razvijaju u fritezama za prženje iznose između 175 i 190 stepeni.\nMeđutim, posmatrano sa nutricionističke strane, lekovita svojstva maslinovog ulja najsnažnija su kada se koristi hladno ili lagano zagrejano, zbog očuvanja arome i boje, fitonutrijenata i protivupalnih dejstava.\nmaslinovo ulje u kući\nkako se može koristiti maslinovo ulje\nda li je opasno pržiti na maslnovom ulju\nmaslinovo ulje za salate\nNiste ni znali, ali evo kako još možete da upotrebite MASLINOVO ULJE u kući?\nRukama je zbog svakodnevne upotrebe alkohola potrebna nega: Napravite sami PILING OD MASLINOVOG ULJA\nŠest iznenađujućih načina za korišćenje MASLINOVOG ULJA u domovima


“MORAVA” MORA DA PADNE – Sport u Smederevu\n“MORAVA” MORA DA PADNE\nPosle skoro tri meseca u subotu 29. februara nastavlja se prvenstvo Super B lige za rukometaše. U 12. kolu rukometaši Smedereva započinju misiju odbrane superligaškog statusa. Prvi rival biće komšije iz Velike Plane, ekipa Morave. Jesenas su Planjani do pobede došli u drugih 30 minuta posle egala u prvom poluvremenu. U međuvremenu, sastav Smedereva pretrpeo je dosta izmena. Novi tim RK Smederevo, formiran tokom pauze, prikazao je tokom pripremnog perioda igre koje obećavaju. Sa tim se slaže i predsednik RK Smederevo Nenad Martić.\n– Dugo smo radili za subotu koja nam dolazi. Usudiću se da kažem da smo spremni za ozbiljnu borbu sa svim ekipama iz Super B lige. Poradili smo na stvarima koje su nam nedostajale u prvom delu, tu sasvim sigurno mislim na odbranu i bržu igru u svakom smislu. Imamo iskusne igrače i zaista mislim da svima možemo da pariramo. Pored standardno dobrih Jokića, Marjanovića i Ace Martića na golu, pouzdanih Tekića i Đorđevića, zatim obojice Stojkovića i još uvek nedovoljno oporavljenog Drobnjaka, igra bi trebalo da bude mnogo bolja a samim tim i rezultati. Još uvek “čekamo” Bugarčića ali je i on obećao da će “pričati na terenu” u subotu. Najviše i raduje ta stvar, želja igrača da se “dignemo” i pokažemo da je prva polusezone bila jedan loš period i da ne zaslužujemo ovo mesto na tabeli. Trener Pantović će u subotu računati na sve igrače i ne razmišljamo o drugoj opciji osim o pobedi. Lično, voleo bih da sala “DD škole” bude puna u subotu i svi uživamo u rukometnoj predstavi. Iz tog razloga, pozivam sugrađane da nam se pridruže i zajedno napravimo prvi uspeh u 2020. godini – poziva navijače i ljubitelje rukometa Nenad Martić.\nUtakmica Smederevo – Morava igra se u subotu 29. februara u sali OŠ Dimitrije Davidović od 19 časova. U ostalim utakmicama ovog kola sastaju se: Vrbas – Lavovi, Jugović – Jedinstvo, Voždovac – Kolubara i Mačva – Sivac 69.\nJUNIOR “PAO” SA POLA GASA


Grad/mesto ili region: Moscow Oblast\nPozivni broj za grad Moscow Oblast je 498. Za fiktivni broj telefona 3819421 i pozivni broj grada 498, broj za pozivanje je 498 3819421. A Moscow Oblast se nalazi u Rusija.\nPrefiks pozivnog broja grada dodeljuje broj telefona pretplatnika određenoj lokaciji. Pored pozivnog broja grada, postoje i druge vrste prefiksa: prefiksi međunarodnih država, prefiksi pružalaca usluga mobilne telefonije i prefiksi raznih usluga. Oni se kombinuju tako da odgovaraju za nekoliko svrha. Prilikom pozivanja iz jedne države u drugu u slučajevima kada primalac poziva ima fiksnu liniju, prefiks države se kombinuje sa pozivnim brojem grada i brojem pretplatnika. Za fiktivni broj telefona 3819421, pozivni broj grada 498 (Moscow Oblast) i Državni pozivni broj 007, broj za pozivanje je 007 498 3819421. Ako se poziv upućuje na mobilni uređaj, Državni pozivni broj se kombinuje sa prefiksom pružaoca mobilnih usluga i brojem pretplatnika. Ako se poziv upućuje pretplatniku u istoj državi, Državni pozivni broj se može izostaviti. U slučaju nacionalnih poziva sa jedne fiksne linije ka drugoj, pozivni broj grada se takođe može izostaviti u mnogim državama kada oba pretplatnika imaju isti pozivni broj grada. Naravno, pozivni broj grada se takođe mora birati, u ovom slučaju 498, naročito u državama u kojima su pretplatnici u mogućnosti da zadrže isti broj telefona nakon preseljenja na drugu lokaciju ili u drugi grad.\nUsluge kojima se pristupa putem prefiksa usluga mogu biti naplaćene ne samo od telekomunikacionih kompanija, već i od kompanija koje nude ove usluge. Kao rezultat toga, brojne sumnjive kompanije nude usluge od kojih nema mnogo koristi, ali koje imaju visoke naknade. Kako bi još više povećali zaradu, takve usluge pokušavaju da zadrže pozivaoce na liniji što je duže moguće. Nadzorni organi redovno preduzimaju mere protiv takvih pružalaca usluga, ali se na to ne može osloniti. Pored posebnih brojeva koji se mogu prepoznati pomoću svojih prefiksa, postoje i brojevi za brzo biranje. Najpoznatiji su brojevi za hitne slučajeve, 112 u Evropi i 911 u Severnoj Americi. Ovi brojevi se mogu koristiti širom države i ne moraju da sadrže prefiks, tj. Državni pozivni broj +7 (007) ili pozivni broj grada 498 (Moscow Oblast).\nAko ste van Rusija i želite da pozovete osobu u Moscow Oblast, pored pozivnog broja, treba vam i pozivni kod zemlje koju želite pozvati. Pozivni kod za Rusija je +7 (007), pa ako ste u Srbija i želite da pozovete osobu u Moscow Oblast, morate da dodate +7 498 njegovom broju telefona. Nula ispred pozivnog broja telefonskog okruga je u ovom slučaju izostavljena. Za fiktivni broj telefona 3819421, pozivni broj grada 498 (Moscow Oblast) i Državni pozivni broj 007, broj za pozivanje je 007 498 3819421.


Bisljimi: Vlada još nije donela odluku o izborima 3. aprila, nije stigao zvaničan zahtev – GracanicaOnline.Info\nБисљими: Влада још није донела одлуку о изборима 3. априла, није стигао званичан захтев\nBisljimi: Vlada još nije donela odluku o izborima 3. aprila, nije stigao zvaničan zahtev\n22. marta 2022. 2 min read\nZamenik kosovskog premijera Besnik Bisljimi izjavio je danas da Vlada Kosova još nije donela odluku o održavanju predsedničkih i parlamentarnih izbora Srbije na Kosovu, jer kako je naveo, Vlada Srbije još nije uputila zvaničan zahtev za održavanje ovih izbora na Kosovu, 3. aprila ove godine, piše Gazeta Ekspres.\nBislijmi je rekao da su do sada prihvatili samo nekoliko modaliteta koje su predložile zemlje KVINTE i OEBS-a u vezi sa organizovanjem ovih izbora na Kosovu.\n„Što se tiče izbora Vlade Srbije, predsedničkih i parlamentarnih 3. aprila, postojala je odluka i postoji odluka Vlade Srbije da se ti izbori organizuju na Kosovu. Takođe je bilo zahteva od zemalja KVINTE i OEBS-a da se razmotre modaliteti u okviru kojih se ovi izbori mogu održati. Vlada Kosova je bila i ostaje spremna da pomogne Vladi Srbije u slučaju da građani Kosova sa dvojnim državljanstvom učestvuju i glasaju na parlamentarnim i predsedničkim izborima u Srbiji kroz najbolju praksu zemalja OEBS-a. Ovu praksu smo imali u slučaj izbora koje je Bugarska održala u nekim zemljama EU ili Rumuniji“, rekao je Bisljimi u Komitetu za spoljne poslove.\nPotpredsednik kosovske Vlade je istakao da se čeka da srpska strana uputi zahtev da se dozvoli održavanje srpskih izbora na Kosovu.\n„Do danas smo naišli na nespremnost srpske strane da sledi ovu praksu. Prema njihovim rečima, država koja želi da organizuje izbore treba da se obrati sa zahtevom vladi zemlje u kojoj želi da organizuje izbore i zatraži da se oni održe. Ovo se nije desilo. Vlada Srbije nije podnela zahtev. Zahtev se upućuje instituciji koja odlučuje. Shodno tome, za sada čekamo ovaj zahtev Vlade Srbije i nemamo suštinu za donošenje odluka. Bilo je predloga mogućih formulacija, ali nije bilo zahteva Vlade Republike Srbije“, naveo je dalje on.\nOn je govorio i o izjavi portparola EU za spoljnu politiku i bezbednost, Petara Stana, koji je danas rekao da Evropska unija izražava žaljenje zbog, kako je rekao, „odluke Kosova da odbije predlog KVINTE“, za glasanje Srba na teritoriji Kosova.\nBisljimi je Stanovu izjavu opisao kao netačnu.\n„Mislim da ima nekih netačnosti u izjavi. Nismo rekli da je održavanje srpskih izbora na Kosovu neustavno, ali smo rekli da je održavanje srpskih izbora na Kosovu, bez odobrenja kosovskih institucija, neustavno“, rekao je on.\nPovodom modela koji su predložile države KVINTE, Bisljimi je rekao da je to pokušaj da se izbegnu ustavna kršenja počinjena tokom održavanja srpskih izbora na Kosovu poslednjih godina.\n„Pokušaj država KVINTE je bio da pronađu modalitet koji prevazilazi ustavno kršenje koje se dogodilo ranije. Sada je 22. mart, za 11 dana je 3. april, a Vlada Kosova nije mogla da odgovori na zahtev koji nije stigao od Vlade Srbije“, rekao je Bisljimi.\nTags: Besnik Bisljimi Vlada Srbije Izbori 3. aprila Kvinta Kosovska Vlada OEBS\nPrevious UNS i DNKiM: KP da hitno pronađe ko je opljačkao novinarku Tijanu Danić\nNext Vučić: Očekujem da Kvinta jasno osudi ponašanje Prištine, ne smemo da upadnemo u klopku


PKS: Novi direktni let između Beograda i Ankare doprineće razvoju turizma - N1\nPKS: Novi direktni let između Beograda i Ankare doprineće razvoju turizma\nBiznis Autor:Beta22. nov. 202118:292 komentara\nPrivredna komora Srbije saopštila je da će novi direktni let kompanije Anadoludžet između Beograda i Ankare koji startuje 23. decembra doprineti snažnijem razvoju turizma dve zemlje, raznovrsnijoj turističkoj ponudi, ali i boljoj privrednoj saradnji.\n„Turizam kao najpogođenija privredna grada tokom pandemije kovid-19, počinje polako da se oporavlja, a podaci govore da su se turisti uglavnom kretali po zemljama u regionu i na destinacije sa kraćim direktnim letovima“, rekao je savetnik predsednika PKS Miroslav Miletić na sastanku sa prvom grupom turoperatera iz Ankare i centralne regije Turske u PKS.\nPrema podacima Republičkog zavoda za statistiku, za devet meseci 2021. godine u Srbiji je boravilo skoro dva miliona turista, što je za 35 odsto više u odnosu na isti period 2020. godine, a po broju noćenja, Beograd beleži porast od 98 odsto.\nZa devet meseci 2021. turisti iz Bosne i Hercegovine ostvarili su, prema rečima Miletića, najveći broj noćenja, 68 odsto više u poređenju sa istim periodom prošle godine, a slede ih turisti iz Turske sa 148.448 noćenja i rastom od 98 odsto u odnosu na 2020. godinu.\nAmbasador Turske u Beogradu Hami Kasoj rekao je da će srpski turisti, zahvaljujući tom letu, moći da upoznaju i druge delove Turske, poput Kapadokije i drugih mesta u kopnenom delu Turske, a da su do sada za srpske turiste najatraktivnija bila primorska mesta poput Kušadasija.\nOn je ukazao da Srbija zauzima peto mesto u Turskoj po broju posetilaca, što je veliki potencijal za dalji razvoj saradnje u turističkom sektoru zbog čega će vlade dve zemlje oformiti posebnu radnu grupu za razvoj saradnje u sektoru turizma.\nDirektorka Turističke organizacije Srbije Marija Labović rekla je da Turska jedna od glavnih destinacija za putovanja srpskih turista, ali i da turski posetioci zauzimaju drugo mesto po broju noćenja u Srbiji.\n„Uvođenjem avionske linije Anadoludžeta između Beograda i Ankare, više od deset miliona novih posetilaca moći će da vide lepote Srbije“, rekla je Labović.\nDodala je da se dužina noćenja turskih posetilaca u Srbiji povećala za 2,5 odsto u poslednjih šest godina, što ukazuje na to da se turski turisti sve duže zadržavaju u Srbiji.\n„Uvođenje aviolinije je kruna napora uloženih u poslednje četiri godine kako bi se otvorile dodatne mogućnosti za razvoj turizma“, rekao je Miodrag Popović iz Turističke organizacije Beograd.\nTurska predstavlja značajnog spoljnotrgovinskog partnera Republike Srbije sa kojim je potpisan Sporazum o slobodnoj trgovini. Ta zemlja je među prvih deset spoljnotrgovinskih partnera Srbiji, a ukupna spoljnotrgovinska robna razmena vredela je prošle godine 1,3 milijarde evra, sedam odsto više nego 2019. godinu.\nAnkaraavionletPrivredna komora SrbijeTurska


15. kolo Bundeslige uživo na Eurosportu 2 - Eurosport\n15. kolo Bundeslige uživo na Eurosportu 2\nDo kraja jesenjeg dela sezone, koji se završava narednog vikenda, ostala su još tri kola. Titulu jesenjeg šampiona najverovatnije će osvojiti Borusija Dortmund, koja u poslednje tri utakmice ulazi sa sedam bodova prednosti u odnosu na prvog pratioca, Menhengladbah.\nUpdated 14/12/2018 at 12:51 GMT\nU narednih desetak dana, najbolje fudbalske timove Nemačke očekuje mnogo radnih obaveza, jer su na programu tri poslednja kola jesenjeg dela Bundeslige. Nakon 14 odigranih kola, ekipa Dortmunda ne zna za poraz, usamljeni su na vrhu sa 11 pobeda i tri remija, odnosno 36 bodova. Dortmund uživa u svojoj drugoj po uspešnosti polusezoni, jer su 2010. nakon 14 mečeva imali rekordnih 37 bodova. Jedan od fudbaleru koji će biti u fokusu naredne subete je Dilejni, koji je u minulom kolu postigao svoj prvenac u žuto-crnom dresu, a u Dortmund je došao upravo iz Bremena, gde je na 45 mečeva postigao sedam golova už šest asistencija.\nAktuelni šampion, ekipa Bajerna zauzima treće mesto sa devet bodova manje od lidera i ukupno tri poraza. Bavarci će gostovati u Hanoveru, a meč će obeležiti dva jubileja, Tomas Miler će odigrati 300. utakmicu u Bundesligi, dok će Mats Humels proslaviti 100. nastup za Bajern. Zanimljivo je da u poslednja 22 duela Bajerna i Hanovera nije viđen nerešen rezulta, a ekipa iz Minhena je slavila 18 puta.\nSvi mečevi Bundeslige dostupni su uživo na Eurosport Plejeru.\nParovi 15. kola Bundeslige:\n14.XII 20:30\tNurnberg-Wolfsburg uživo na Eurosportu 2\n15.XII 15:30\tAugsburg-Schalke\nHannover-Bayern Munich uživo na Eurosportu 2\n18:30\tDortmund-Werder Bremen uživo na Eurosportu 2\n16.XII 15:30\tRB Leipzig-Mainz uživo na Eurosportu 2\n18:00\tEintracht Frankfurt-Bayer Leverkusen uživo na Eurosportu 2


Klijentima koji zahtev za Bonus kredit podnesu putem sajta banke, Sberbank tokom promotivnog perioda nudi kamatne stope koje su dva odsto niže od standardnih uslova. Tako kamatna stopa za Bonus kredit za refinansiranje iznosi 11,95%, dok za klijente koji do kraja novembra apliciraju online za Bonus keš kredit kamatna stopa iznosi 13,15%.\nKlijentima koji zahtev za Bonus kredit podnesu putem sajta banke, Sberbank tokom promotivnog perioda nudi kamatne stope koje su dva odsto niže od standardnih uslova. Tako kamatna stopa za Bonus kredit za refinansiranje iznosi 11,95%, dok za klijente koji do kraja novembra apliciraju online za Bonus keš kredit kamatna stopa iznosi 13,15%. Da bi se ostvario uslov za dobijanje ovih izuzetno atraktivnih uslova za Bonus kredit, potrebno je aplicirati online za iznos do 300.000 dinara, na maksimalan rok do 24 meseca, uz obavezan prenos zarade.\n"Zbog velike popularnosti Bonus kredita, odlučili smo da našim klijentima ponudimo i dodatnu olakšicu. Tako će u samo nekoliko klikova dobiti kredit po veoma konkurentnim uslovima", kaže Mirjana Đorđević, direktorka Odeljenja za razvoj proizvoda u Sberbank Srbija. Ona podseća da Sberbank jedina nagrađuje svoje klijente bonusom za urednu otplatu kredita i dodaje: „Ukoliko redovno izmiruju obaveze, klijenti svake godine do kraja otplate kredita ostvaruju povrat novčanih sredstava na tekući račun", napominje Đorđević.\nProcedura dobijanja Sberbank Bonus keš kredita ili kredita za refinansiranje je vrlo jednostavna, uz minimum dokumentacije. Najlakši i najbrži, a ujedno i najpovoljniji način je aplikacija putem sajta www.sberbank.rs.\nonline, kredit, bonus kredit, sberbank


DSS: Nameštena prodaja Galenike? - Ozonpress :: internet portal\nTag: Galenika, prodaja, sumnjiva\nDemokratska stranka Srbije (DSS) ocenila je danas da je vlasnička struktura kupaca beogradske farmaceutske kompanije „Galenike“ sumnjiva.\nKako se navodi, jedinu validnu ponudu za „Galeniku“ dala je luksemburška firma koja se ne bavi proizvodnjom lekova, u kojoj je 25 odsto vlasništva brazilske kompanije koja se bavi farmacijom, dok je tri četvrtine vlasništva ove firme nejasnog porekla.\nU saopštenju se dodaje da je država izgubila novac „za račun kompanije sumnjive vlasničke strukture“.\n„Vlada Srbije je utvrdila restriktivne tenderske uslove, čime je eliminisala brojne potencijalne kupce koji se bave proizvodnjom lekova. Pri tome, nerealno nisko je prikazala sopstvene prihode, čime je spustila cenu ‘Galenike’, umanjila prihod budžeta Srbije i smanjila kvalitet socijalnog programa. Time je ‘Galenika’ prodata ispod cene izgradnje samo jednog njenog, najnovijeg i najsavremenijeg pogona“, navodi se u saopštenju.\nDSS je zatražio da premijerka Ana Brnabić dužna da objasni javnosti Srbije zašto su tenderskim uslovima rasterani „mnogi zainteresovani kupci“ koje je pominjala i da kaže koji je ministar, ako to već nije ona sama, imao odlučujuću ulogu u privatizaciji.\n„Premijerka Srbije Ana Brnabić je pre mesec dana, 21. septembra 2017. godine, izjavila da za kupovinu farmaceutske kompanije ‘Galenika’ ima mnogo zainteresovanih kupaca i da se puno lobira u Vladi. Time je potvrdila da je za Vladu Srbije lobiranje u postpucima privatizacije normalna pojava“, navodi se u saopštenju.\nKompanija Aelius iz Luksemburga ponudila je 16 miliona evra za kupovinu 93,7 odsto ukupnog kapitala Galenike, a uskoro će biti objavljeno da li Vlada Srbije prihvata tu ponudu.\nKupac Galenike će biti u obavezi da, pored iznosa od 16 miliona evra na ime kupoprodajne cene, uplati i iznos od 25 miliona evra na ime izmirenja obaveza prema bankama, kao i iznos od dodatnih 200 evra po godini staža za zaposlene koji su se opredelili za dobrovoljni socijalni program.\nZa dobrovoljni odlazak iz Galenike, koja ima 1.400 zaposlenih, prijavilo se 250 radnika.


TV Vojvodina "on-demand"\nNakon nedavnog puštanja u online etar svoja dva TV kanal uživo (RTV1, RTV2), RTV Vojvodina je prijatno iznenadila postavljanjem arhive svojih najboljih autorskih emisija (radi se o emisijama 5KAZANJE, VAROŠARIJE (serijal emitovan 2007. godine) i ZA NAVEK PESMA ZNA) za odloženo gledanje.\nNa taj način, koliko mi je poznato, dobili smo prvi domaći servis "televizije na zahtev", odosno televizije koja vam je uvek i svugde (bilo gde da se nalazite u svetu) na raspolaganju 24h časa. Ovo će sigurno obradovati domaću populaciju u dijaspori koja je do sada bila "osuđena" na nekoliko satelitskih TV kanala koje svoj program zasnivaju uglavnom na prostim (da ne upotrebim neki drugi izraz) muzičkim sadržajim iz rodne grude.\nMene je ovo pogotovo obradovalo zbog emisije "5kazanje", koju toplo preporučujem, a koju često zbog termina emitovanja ne mogu da odgledam. Ah da, tu je i podcast link koji će vas uredno obaveštavati o novododatim sadržajima.\nTags 5kazanje, RTV, TV, Varošarije Author Goran Aničić\nPrevious Previous post: MP3 sadržaji na web stranicama\nNext Next post: Home WiFi mreža


Gigu nije mogao da veruje da su Francuzi izgubili\nŠpanci su sa druge pozicije došli do polufinala i odigrali su savršeno prvo poluvreme protiv Francuske. Posle prvih 30 minuta "furija" je imala plus šest (15:9) i do kraja je uspela da izdrži sve nalete favorizovanog protivnika i dođe do velike pobede vredne borbe za zlato.\nTako će drugi put zaredom igrati u finalu, u kom će pokušati da ispravi grešku od pre dve godine, kada je poražena od Nemačke. U Hrvatskoj će joj rival biti Švedska, koja je posle produžetaka savladala Dansku sa 35:34.\nSlavlje Španaca posle velikog trijumfa\nNajzaslužniji za pobedu Španaca bili su raspucani Feran Sole (sedam) i Raul Entrerios (šest golova), dok je bitnu ulogu imao i Arpad Šterbik, koji je odbranio tri sedmerca.\nNa drugoj stani najbolji je bio Sorendo sa šest golova, dok je Nikola Karabatić imao samo tri.


Svet Archives - Страница 526 од 537 - Studio B\nBeograd 17°C u 10:00\nPožar nije podmetnut, istraga traje\n2016/05/03 3 years, 6 months ago Detaljno...\nZvanično je potvrđeno da požar u kojem je na Uskrs izgorela Saborna crkva Svetog Save u Njujorku, nije podmetnut, rekla je za RTS konzul Srbije u Njujorku Mirjana Živković posle večerašnjeg razgovora sa gradonačelnikom Njujorka Bilom de Blazijem.\nKim uoči kongresa zabranio venčanja, sahrane…\nLider Severne Koreje Kim Džong Un privremeno je zabranio venčanja i sahrane iz "bezbednosnih razloga" jer se u Pjongjangu ove nedelje održava Kongres vladajuće Radničke partije - prvi u poslednjih 36 godina, objavila je britanska štampa.\nOpljačkana banka u Severnoj Koreji\n2016/05/02 3 years, 6 months ago Detaljno...\nPrvi put od osnivanja Severne Koreje opljačkana je banka, a prema informacijama izvora iz banke, opljačkana je podružnica centralne banke Severne Koreje.\nPet godina posle Bin Ladena\nNa današnji dan pre pet godina ubijen je Osama bin Laden, a teroristička mreža koju je organizovao, Al Kaida, iako oslabljena, i dalje živi i predstavlja pretnju.\nIzgorela srpska crkva u Njujorku, gorele još tri svetinje\nSrpska pravoslavna crkva Sveti Sava na Menhetnu izgorela je u požaru koji ju je zahvatio samo nekoliko sati nakon što su vernici u njoj prisustvovali uskršnjoj liturgiji, javili su američki mediji. Požar sumnjivog porekla.\nTramp oštro o Klintonovoj i Kruzu\n2016/05/01 3 years, 6 months ago Detaljno...\nVodeći republikanski kandidat za predsednika SAD Donald Tramp danas je izgovorio oštre reči na račun svojih rivala Hilari Klinton i Teda Kruza, dva dana uoči ključnog glasanja u Indijani za koje je ocenio da će odlučiti izbornu trku među Republikancima.\nRusija: Jedan poginuo, četvoro ranjeno u eksploziji\nJedna osoba je poginula danas a četiri su povređene u eksploziji na stanici javnog prevoza u regionu Lenjingrada, u Rusiji, saopštili su izvori u lokalnoj službi bezbednosti.\nPatrijarh Kiril: Progon hrišćana veći nego ikada\nHrišćanstvo i religija u celini se potiskuju iz javnog života i u nekim zemljama se jednostavno uništavaju, izjavio je patrijarh moskovski i cele Rusije Kiril.\nPukla guma na avionu nemačke vlade\nMinistri spoljnih poslova Nemačke i Francuske, Frank-Valter Štajnmajer i Žan-Mark Ero, krenuli su danas avionom nemačke vlade za Mali, ali su ostali na pisti pošto je neposredno pred poletanje na avionu pukla guma.\nNajrobi: Broj stradalih u srušenoj zgradi porastao na 16\nBroj poginulih u šestospratnici koja se srušila u Najrobiju porastao je na 16, saopštile su danas kenijske vlasti.\nPredsednik Vučić se obraća na Generalnoj konferenciji Uneska


Dačić posle razgovora sa američkim diplomatom: Neće biti sankcija SAD - Sputnjik Srbija\n11:53 24 Septembar 2020\n© Foto : OGNJEN STEVANOVIC\n14:24 08.11.2019 (osveženo 14:30 08.11.2019) Preuzmite kraći link\nOn je novinarima rekao da je Zarzecki zadovoljan onim što je čuo u Beogradu, odnosno političkom porukom najvišeg državnog vrha Srbije da želi otvorene odnose i da nema šta da krije.\nDačić je kazao da je preneo tu poruku Zarzeckom i podsetio da je američki zvaničnik do sada obišao 60 zemalja, tako da od njegovog dolaska u Srbiju ne treba praviti nikakav spektakl.\n„Razgovor je bio konkretan i dobar i neće biti sankcija“, rekao je Dačić i dodao da je zbog priče o sankcijama, onako kako je postavljena, Zarzeckom bilo neprijatno i da je zbog te priče postao medijski poznata ličnost u Srbiji.\nDačić je naveo da je sagovornik bio zadovoljan kada je čuo poruku državnog vrha Srbije.\nKo je ruski specijalac za Balkan koji je došao u Srbiju\nDačić je istakao da je Zarzecki tražio razgovore u Ministarstvu spoljnih poslova, da ga je on primio da bi preneo osnovnu poruku Srbije da želi potpuno otvoren, transparentan odnos i da nema šta da krije, niti nameru da ulazi u probleme sa SAD.\n„S druge strane, rekao sam da imamo svoje interese koji se tiču zaštite teritorijalnog integriteta i suvereniteta i u skladu s tim moramo da vodimo računa o odbrambenim mogućnostima i da vodimo politiku vojne neutralnosti“, preneo je Dačić.\nZarzecki će o ostalim tehničkim detaljima razgovarati s predstavnicima ministarstava odbrane i finansija, dodao je Dačić.\nsankcije, Ivica Dačić, Amerika


Parlamentarni izbori u Norveškoj\nErna Solberg, arhiv\nU Norveškoj su danas počeli izbori za poslanike posle tesne izborne trke u kojoj su glavne teme bile budući odnos s Evropskom unijom i odnos prema migrantima i azilantima.\nPrema ranije sprovedenim anketama, nijedna partija neće osvojiti dovoljno glasova da dobije većinu u parlamentu, pa će postizborni pregovori o koalicionoj vladi biti neizbežni.\nNa čelu dosadašnje vlade bila je Erna Solberg iz Konzervativne partije, koja je bila u koaliciji s Partijom napretka, uz podršku Hrišćansko-demokratske partije i liberala.\nGlavna opoziciona Laubristička partija je do sada imala najviše poslanika, ali će joj i posle ovih izbora biti potrebna podrška najmanje dve manje partije da formira većinu.\nI konzervativci i laburisti su tokom proteklih nekoliko meseci izgubili podršku birača. Birališta će biti zatvorena večeras u 20 časova.


Brnabić sa Džonsonom: Zamrunut konflikt nije dobro rešenje\n► Brnabić sa Džonsonom: Zamrunut konflikt nije dobro rešenje\nPremijerka Srbije Ana Brnabić zahvalila je danas američkom senatoru Ronu Džonsonu na konstruktivnom pristupu SAD-a u pronalaženju trajnog i održivog rešenja za Kosovo i Metohiju.\nKako se navodi u saopštenju kabineta premijerke, Brnabić je sa Džonsonom razgovarala o evropskoj budućnosti Srbije, dijalogu Beograda i Prištine i regionalnoj stabilnosti.\nBrnabić je ocenila da zamrznut konflikt nije dobro rešenje, jer bi to bilo loše okruženje za razvoj biznisa i opstanak srpskog naroda na teritoriji Kosova i Metohije.\n"Jučerašnja poruka koju je uputio predsednik Aleksandar Vučić bila je jasna: naši ciljevi su mir, stabilnost i saradnja, kao preduslov za ekonomski boljitak Srbije i celog regiona", kazala je Brnabić.\nAmerički senator Ron Džonson rekao je da se mora gledati u budućnost i da u okviru svoje posete regionu to ističe kao osnovni princip.\nOn je pohvalio reforme koje sprovodi Srbija na svom evropskom putu i naglasio značaj stabilnosti i prosperiteta celog Zapadnog Balkana.\nBrnabić i Džonson su se usaglasili da se zbog budućih generacija mora pronaći kpromisno rešenje kosovskog problema.


Sloboda nije besplatna | Politika | DW | 27.03.2014\nEvropska unija i SAD nastavljaju koordinisanu politiku kako bi se Ukrajina stabilizovala, a Rusija izolovala. Pored toga Vašington i Brisel nastavljaju i sa produbljivanjem bilateralne ekonomske saradnje.\nSaradnja Evropske unije i Sjedinjenih Američkih Država u oblasti mira i bezbednosti, trgovine i investicija, obezbeđivanju energetske sigurnosti i borbi protiv klimatski promena bile su teme o kojima je predsednik SAD Barak Obama razgovarao sa evropskim zvaničnicima tokom svoje prve posete sedištu EU.\n„Evropa je najbliži partner SAD, a svet je bezbednije i pravednije mesto kada SAD i EU stoje rame uz rame“, poručio je predsednik Barak Obama tokom obraćanja novinarima u Savetu EU u Briselu.\nLideri SAD i EU u Briselu\nPredsednik SAD i njegovi domaćini predsednik Saveta EU, Herman van Rompej i predsednik Evropske komisije, Žoze Manuel Barozo, naglasili su da Vašington i Brisel imaju koordinisane pozicije kada je reč o situaciji u Ukrajini, koje se zasnivaju, kako na stabilizaciji ukrajinske sigurnosti i ekonomije, tako i na izolaciji Rusije zbog njenih akcija. Najviši evropski zvaničnici aneksiju Krima su nazvali „sramotom 21. veka koju neće priznati“ i najavili ekonomske sankcije protiv Rusije ukoliko napravi dalje korake u pravcu destabilizacije Ukrajine.\n„Rusija stoji sama“, poručio je predsednika SAD Barak Obama, naglasivši da su u tom stavu ujedinjene i zemlje članice Saveta bezbednosti UN, EU, NATO i G7. „Postoji način da kroz diplomatske razgovore dođe do deeskalacije situacije. U suprotnom, ukoliko Rusija nastavi istim putem kao do sada, sankcije će se pojačati, a izolacija biti još dublja“, upozorio je Obama.\nU zvaničnim zaključcima samita EU i SAD, kada su spoljna politika i regionalna saradnja u pitanju, Brisel i Vašington još jednom su izrazili zajedničku zabrinutost i zbog „političkog i ekonomskog zastoja“ u Bosni i Hercegovini i potvrdili spremnost da zemlji pomognu na putu evroatlantskih integracija.\nStvaranje zone slobodne trgovine između EU i SAD\nGeneralni sekretar NATO sa predsednikom SAD\nPored saradnje na spoljnopolitičkom planu, Evropska unija i SAD posebnu pažnju poklanjaju svojim ekonomskim odnosima. „Svakoga dana trgovinska razmena između dve strane Atlantika iznosi 2,2 milijarde evra“, izjavio je predsednik Evropske komisije Žoze Manuel Barozo. Sjedinjene Države i EU, koje su međusobno najveći trgovinski partneri na svetskom tržištu, rade na daljem širenju Transatlantskog trgovinskog i investicionog partnerstva (TTIP). Prošle godine, Vašington i Brisel počeli su razgovore o stvaranju jedinstvene zone slobodne trgovine, koja bi, ako se realizuje, bila najveća takve vrste u svetu.\n„Verujem da bi novim zamahom u tom partnerstvu, i EU i SAD dobile značajnu injekciju dinamizma, čak i povećale i potencijalni rast, ne samo u velikim kompanijama, već i u srednjim i malim preduzećima, a boljitak bi se, kroz otvaranje novih radnih mesta sa obe strane Atlantika, osetio i u domovima građana. Danas smo na najvišem nivou potvrdili našu posvećenost da to i ostvarimo, zarad nas, ali i globalne ekonomije“, poručio je predsednik Evropske komisije Barozo.\nKako smanjiti energetsku zavisnost EU od Rusije?\nEnergetska sigurnost i smanjenje zavisnosti Evropske unije od energenata iz Rusije bila je još jedna od važnih tema u razgovorima evropskih zvaničnika sa američkim predsednikom. Obama je u Briselu naglasio da bi zona slobodne trgovine u mnogome olakšala izvoz prirodnog gasa iz SAD u EU, ali i poručio EU mora da sagleda i sopstvene rezerve i alternativne izvore energenata. Evropska unija je do sada uglavnom uvozila gas iz Rusije, dok je 40 procenata ukupnih količina gasa za EU prolazilo kroz Ukrajinu.\nVreme za američku dominaciju?\n„Novonastala situacija zapravo je poziv na buđenje Evropi da krene u razmatranje sopstvene politike energetske sigurnosti“, poručeno je u Briselu. U SAD je povećana proizvodnja gasa zahvaljujući esploataciji škriljaca, ali ta zemlja, za sada nije u velikim količinama odobravala izvoz gasa. Veći izvoz značio bi i porast cena energenata na domaćem tržištu, ali i porast geopolitičke pozicije SAD.\nPosle radnog ručka sa predsednicima Saveta EU i Evropske komisije, američki predsednik sastao se sa generalnim sekretarom NATO Andersom Fog Rasmusenom. Obama je iz Brisela upozorio na smanjenje budžeta namenjenog vojnim snagama u nekim od članica NATO i dodao da situacija u Ukrajini podseća na činjenicu da „sloboda nije besplatna“ i da se moraju obezbediti sredstva za opremu, osoblje i njihov trening. U Briselu je poručeno i da, za sada, ne postoje planovi za širenje NATO kada su u pitanju Gruzija ili Ukrajina, što se posebno odnosi na „komplikovane odnose Kijeva sa Rusijom“, poručio je američki predsednik.\nKljučne reči EU, SAD, Ukrajina, Rusija, Krim, Obama, Barozo, Van Rompej, sankcije, gas\nTrajni link https://p.dw.com/p/1BWTg